ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

1.1 วิสัยทัศน์และพันธกิจในการดำเนินงานของบริษัท

วิสัยทัศน์

  “เป็นบริษัทชั้นนำของประเทศไทยที่ดำเนินธุรกิจด้านสิ่งแวดล้อม วัสดุก่อสร้าง และพลังงานสะอาด
  โดยยึดหลักธรรมาภิบาล เพื่อความยั่งยืนของธุรกิจ พนักงาน และสังคม”

พันธกิจหลัก

-   สรรหาและพัฒนาธุรกิจด้วยนวัตกรรม ในกลุ่มผลิตภัณฑ์ด้าน การอนุรักษ์น้ำ สิ่งแวดล้อม
    พลังงานสะอาด และวัสดุก่อสร้างที่ทันสมัย พร้อมด้วยบริการและระบบบริหารจัดการ
    เพื่อเสริมสร้างคุณภาพชีวิต สังคม และสิ่งแวดล้อมที่ดี

-   ผสมผสานความรู้และความสามารถทั่วทั้งองค์กรสู่ความเป็นเลิศระดับสากล

-   ส่งมอบคุณค่าด้วยสินค้าและบริการอย่างมีคุณภาพ

-   ขยายตลาดสู่กลุ่มประชาคมเศรษฐกิจอาเซียน และประเทศที่มีศักยภาพ

-   ดำเนินธุรกิจในรูปแบบที่ได้ประโยชน์ร่วมกันทั้งพนักงาน องค์กร และสังคม

-   ดำเนินธุรกิจตามหลักธรรมาภิบาล และยึดหลักคุณธรรมจรรยาบรรณด้วยวิถีแบบไทยที่ดีงาม

-   ดำเนินธุรกิจภายใต้นโยบาย การต่อต้านทุจริตคอร์รัปชั่น

วิสัยทัศน์และพันธกิจหลักของบริษัทเป็นสิ่งที่ผู้บริหารและพนักงานมีความตระหนัก
และมุ่งมั่นปฏิบัติเพื่อให้บรรลุเป้าหมายขององค์กร
โดยวิสัยทัศน์และพันธกิจในปัจจุบันได้รับอนุมัติโดยที่ประชุมคณะกรรมการบริษัทครั้งที่ 4/2559
เมื่อวันที่ 28 กันยายน 2559 ทั้งนี้
บริษัทมีนโยบายให้คณะกรรมการพิจารณาทบทวนวิสัยทัศน์และพันธกิจหลักเป็นประจำทุกปี

1.2 การเปลี่ยนแปลงและพัฒนาการที่สำคัญ

บริษัท พรีเมียร์ โพรดักส์ จำกัด (มหาชน) ก่อตั้งขึ้นเมื่อวันที่ 2 ธันวาคม 2518 เพื่อประกอบ
ธุรกิจผลิต และจัดจำหน่ายผลิตภัณฑ์เพื่อสิ่งแวดล้อม โดยเริ่มต้นจากการผลิต
และจัดจำหน่ายผลิตภัณฑ์ถัง บำบัดน้ำเสีย ภายใต้ตราสินค้า “SATS”
ซึ่งจัดเป็นผู้ผลิตและผู้จัดจำหน่ายรายแรกและรายเดียวในประเทศที่
ผลิตและจัดจำหน่ายให้แก่ผู้บริโภคทั่วไป ภายใต้เทคโนโลยีจาก Matsushita Electric Works,
Ltd. ประเทศ ญี่ปุ่น
บริษัทประสบความสำเร็จอย่างต่อเนื่องในด้านการตลาดจนทำให้ผลิตภัณฑ์ของบริษัทเป็นที่รู้จักอย่าง
แพร่หลายและเป็นที่มาของการเรียกถังบำบัดน้ำเสียว่า “ถังแซทส์” มาจนกระทั่งถึงปัจจุบัน
ต่อมาได้ขยาย
ขอบเขตการดำเนินธุรกิจครอบคลุมกลุ่มผลิตภัณฑ์เพื่อสิ่งแวดล้อมด้านระบบบำบัดน้ำเสียและระบบสำรอง
น้ำรวมทั้งกลุ่มผลิตภัณฑ์วัสดุก่อสร้างและอุตสาหกรรม ปัจจุบันบริษัทถือเป็นหนึ่งในผู้นำในธุรกิจกลุ่ม
ผลิตภัณฑ์เพื่อสิ่งแวดล้อมด้านระบบบำบัดน้ำเสียและระบบสำรองน้ำ
และเป็นหนึ่งในผู้นำการผลิตและจัด จำหน่ายผลิตภัณฑ์วัสดุก่อสร้างและอุตสาหกรรม
บริษัทมีที่ตั้งสำนักงานใหญ่อยู่ที่อาคารพรีเมียร์เพลซ เลขที่ 2 ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร และมีโรงงานผลิตขนาด พื้นที่ประมาณ 46 ไร่
ตั้งอยู่ที่เขตอุตสาหกรรมกบินทร์บุรี ตำบลหนองกี่ อำเภอกบินทร์บุรี จังหวัดปราจีนบุรี

บริษัทมีบริษัทย่อยจำนวน 2 บริษัทได้แก่

  1.บริษัท อินฟินิท กรีน จำกัด (IGC)

  2.บริษัท พีพี กรีน เอ็นเนอร์จี จำกัด (PPG)

การเปลี่ยนแปลงและพัฒนาการที่สำคัญในรอบ 3 ปีที่ผ่านมา

ปี 2560

-   บริษัทได้รับการประเมินคุณภาพการจัดการประชุมสามัญผู้ถือหุ้นประจำปี ภายใต้
    โครงการประเมินคุณภาพการจัดการประชุมสามัญผู้ถือหุ้น ซึ่งจัดโดยสมาคมส่งเสริมผู้ ลงทุนไทย
    ร่วมกับตลาดหลักทรัพย์แห่งประเทศไทยและสำนักงานคณะกรรมการกำกับ
    หลักทรัพย์และตลาดหลักทรัพย์ ด้วยคะแนนเต็ม 100 คะแนน ต่อเนื่องกันเป็นเวลา 4 ปี

  ตั้งแต่ปี 2557 – 2560 โดยหลักเกณฑ์ที่ใช้ในการประเมินคุณภาพครอบคลุมขั้นตอนต่างๆ

  ในการจัดการประชุมผู้ถือหุ้นตั้งแต่ก่อนวันประชุม วันประชุม และภายหลังวันประชุม

-   บริษัทได้รับผลการประเมินจากการสำรวจการกำกับดูแลกิจการของบริษัทจดทะเบียนประจำปี
    2560 โดยมีผลคะแนนอยู่ในระดับ “ดีมาก” มีคะแนนเฉลี่ยอยู่ในระดับร้อยละ 80-90
    จากสมาคมส่งเสริมสถาบันกรรมการบริษัทไทย
    โดยการสนับสนุนของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
    ได้รับตราสัญลักษณ์ของคณะกรรมการบรรษัทภิบาลแห่งชาติจำนวน 4 ดาว
    รวมทั้งยังเป็นบริษัทที่ได้รับการจัดอันดับอยู่ใน Top Quartile
    ของกลุ่มบริษัทที่มีมูลค่าหลักทรัพย์ตามราคาตลาด (Market Capitalization) ในกลุ่ม
    1,000 – 2,999 ล้านบาท ต่อเนื่องกันเป็นเวลา 3 ปี ตั้งแต่ปี 2558 – 2560

-   บริษัทได้รับการต่ออายุการรับรองเป็นสมาชิกแนวร่วมปฏิบัติของภาคเอกชนไทยในการต่อต้านทุจริต
    จากคณะกรรมการแนวร่วมปฏิบัติของภาคเอกชนไทยในการต่อต้านการทุจริต
    เพื่อรับรองว่าเป็นบริษัทที่มีนโยบาย และระบบป้องกันการทุจริตคอร์รัปชั่น โดยได้รับการรับรอง
    ณ วันที่ 9 มีนาคม 2560 ใบรับรองมีอายุ 3 ปี และจะครบกำหนดในวันที่ 9 มีนาคม 2563

-   บริษัทได้รับรางวัลโครงการพัฒนาโรงงานอุตสาหกรรมที่มีความรับผิดชอบต่อสังคมอย่าง
    มีส่วนร่วม (CSR-DIW) ต่อเนื่องกันเป็นเวลา 8 ปี ตั้งแต่ปี 2553 – 2560

-   บริษัทได้เข้าร่วมเป็นองค์กรปฏิบัติการ ศูนย์การเรียนรู้องค์กรสุขภาวะปีที่ 2
    ของสมาคมอุตสาหกรรมไฟฟ้าอิเล็กทรอนิกส์และโทรคมนาคมไทยและสำนักงานกองทุนสนับสนุนการสร้างเสริมสุขภาพ
    (สสส.) โดยเป็นองค์กรปฏิบัติการ 3 ด้าน ได้แก่ 1)
    ด้านการบริหารรายได้เพื่อวางแผนการใช้ชีวิตปัจจุบัน ความพร้อมก่อนและหลังเกษียณ 2)
    ด้านการสร้างเสริมสุขภาพตนเองของบุคลากรกลุ่มเสี่ยง (Non communicable disease-
    NCD) 3) ด้านการขับเคลื่อนองค์ความรู้ขององค์กรอย่างเป็นระบบ

-   บริษัทได้เข้าร่วมโครงการนำร่องระบบการซื้อขายใบอนุญาตปล่อยก๊าซเรือนกระจกภาคสมัครใจของประเทศไทย
    (Thailand Voluntary Emission Trading Scheme : Thailand V-ETS)
    ระหว่างองค์การบริหารจัดการก๊าซเรือนกระจก (องค์การมหาชน)
    และสถาบันรับรองมาตรฐานไอเอสโอ อุตสาหกรรมพัฒนามูลนิธิ
    ซึ่งเป็นที่ปรึกษาในการดำเนินงานโครงการ
    วัตถุประสงค์เพื่อทดสอบและปรับปรุงระบบการตรวจวัด รายงาน
    และทวนสอบการปล่อยก๊าซเรือนกระจก (Measurement, Reporting and
    Verification System หรือ MRV) ปรับปรุงกฎการดำเนินงานของระบบ Thailand
    V-ETS ให้มีความเหมาะสมกับบริบทของผู้ประกอบการอุตสาหกรรมของไทยในระบบ
    Thailand V-ETS มากยิ่งขึ้น และจัดทำข้อเสนอแนะแนวทางการบริหารจัดการสำหรับระบบ
    Thailand V-ETS

-   บริษัทร่วมกับพัฒนาสังคมและความมั่นคงของมนุษย์ จังหวัดปราจีนบุรี
    ในการส่งเสริมและสนับสนุนการซ่อมแซม ตรวจเช็คสภาพรถโยก
    รถวีลแชร์ให้กับคนพิการกลุ่มพัฒนาอาชีพคนพิการอำเภอกบินทร์บุรี จังหวัดปราจีนบุรี
    มาอย่างต่อเนื่องทำให้บริษัทได้รับโล่
    และใบประกาศเพื่อแสดงความขอบคุณจากกลุ่มพัฒนาอาชีพคนพิการอำเภอกบินทร์บุรี
    และพัฒนาสังคมและความมั่นคงของมนุษย์ จังหวัดปราจีนบุรี

-   บริษัทย่อย IGC ได้รับการรับรองว่าเป็นอุตสาหกรรมสีเขียวระดับที่ 2 ปฏิบัติการสีเขียว
    (Green Activity)
    โดยทุกคนในองค์กรให้ความร่วมมือในการดำเนินกิจกรรมเพื่อลดผลกระทบต่อสิ่งแวดล้อมและได้สำเร็จตามความมุ่งมั่นที่ตั้งไว้

-   บริษัทย่อย บริษัท พรีเมียร์ โฮม แอพพลายแอนซ์ จำกัด (PHA)
    ได้หยุดจำหน่ายเครื่องใช้ไฟฟ้าที่มีคุณสมบัติประหยัดพลังงานในปี 2559
    และได้จดทะเบียนเลิกบริษัทและเสร็จสิ้นการชำระบัญชีเมื่อวันที่ 20 ธันวาคม 2560

ปี 2559

-   บริษัทได้พัฒนาผลิตภัณฑ์ใหม่ ได้แก่ ถังดักไขมัน พี.พี. (P.P. Grease Trap)
    ที่ผลิตจากวัสดุพลาสติกโพลีเอทิลีน มีการออกแบบตามหลักวิศวกรรมเพื่อให้มีความแข็งแรง
    ทนทาน ใช้งานได้สะดวก ทำความสะอาดได้ง่ายและประสิทธิภาพสูง
    นอกจากนี้บริษัทยังได้พัฒนาผลิตภัณฑ์ระบบสำรองน้ำรุ่นใหม่ที่สอดคล้องกับความต้องการของตลาด
    ได้แก่ ถังสำรองน้ำรุ่นอินทิลิเจ้นท์ (Intelligence Water Storage Tank)
    เป็นถังสำรองน้ำที่มีการออกแบบให้สามารถติดตั้งปั๊มน้ำบนถังสำรองน้ำ ทำให้ประหยัดพื้นที่ติดตั้ง
    ลดปัญหาเสียงรบกวนและความเสี่ยงภัยจากน้ำท่วม ลดขั้นตอนการติดตั้งระบบสำรองน้ำ
    ประหยัดค่าใช้จ่าย ได้มาตรฐาน มีรูปลักษณ์สวยงาม ง่ายต่อการดูแลและการบำรุงรักษา
    รวมถึงมีการออกแบบผลิตภัณฑ์ระบบผนังกันเสียงลวดลายใหม่ แบบลายไทยประยุกต์
    มีเอกลักษณ์และความสวยงาม โดยยังคงคุณสมบัติในการป้องกันเสียงได้ดีเช่นเดิม

-   บริษัทได้รับรางวัลโรงงานต้นแบบ ด้านการบริหารจัดการน้ำอย่างมีประสิทธิภาพ
    จากสถาบันน้ำเพื่อความยั่งยืนสภาอุตสาหกรรมแห่งประเทศไทยและกรมทรัพยากรน้ำบาดาล
    โดยเน้นให้มีการบริหารจัดการทรัพยากรน้ำตามหลัก 3R คือ Reduce Reuse Recycle

-   บริษัทได้รับรางวัล Sustainability Awards 2016 ประเภทรางวัล Rising Star
    จากตลาดหลักทรัพย์แห่งประเทศไทย ซึ่งเป็นผลจากการที่บริษัทดำเนินงานทั้ง 3 ด้านคือ
    ทำความดีและให้ต่อสิ่งแวดล้อม ทำความดีและให้ต่อสังคม ทำความดีและให้ต่อการเป็นบรรษัท
    ภิบาล

-   บริษัทได้รับการประกาศรายชื่อ Thailand Sustainability Investment หรือรายชื่อ
    “หุ้นยั่งยืน” จากตลาดหลักทรัพย์แห่งประเทศไทย ซึ่งเป็นบริษัทที่สมัครเข้าร่วมตอบแบบ
    ประเมินความยั่งยืนและมีคะแนนผ่านเกณฑ์การประเมินความยั่งยืนตามตัวชี้วัด ESG
    (Environmental, Social, Governance: ESG) ในกลุ่มที่มี
    มูลค่าหลักทรัพย์ตามราคาตลาด ไม่เกิน 3,000 ล้านบาท ต่อเนื่องกันเป็นเวลา 2 ปี ตั้งแต่ปี
    2558 - 2559

    -   บริษัทได้ดำเนินการชักชวน คู่ค้า ลูกค้า มาเป็นแนวร่วมการต่อต้านการทุจริตคอร์รัปชั่น
        ทำธุรกิจอย่างโปร่งใสผ่านการทำบันทึกความเข้าใจ (MOU) รวม 13ราย
        เพื่อสร้างวัฒนธรรมและสังคมปลอดคนโกง

-   บริษัทได้รับรางวัลสถานประกอบการดีเด่นด้านพัฒนาการโลจิสติกส์อุตสาหกรรมดีเด่น
    ด้านความมุ่งมั่นพัฒนาระบบคลังสินค้า และรางวัลสถานประกอบการดีเด่นด้าน
    ความมุ่งมั่นพัฒนาโลจิสติกส์ในองค์กรจากกระทรวงอุตสาหกรรมโดยสำนักโลจิสติกส์
    กรมอุตสาหกรรมพื้นฐานและการเหมืองแร่

    -   บริษัทได้รับรางวัลโรงงานต้นแบบด้านความปลอดภัย อาชีวอนามัย
        และสภาพแวดล้อมในการทำงาน ระดับประเทศจากกระทรวงแรงงาน
        โดยเน้นระบบการจัดการและปฏิบัติด้านอาชีวอนามัย ความปลอดภัย
        และสภาพแวดล้อมในการทำงานตามระบบมาตรฐานสากลต่อเนื่องกันเป็นเวลา 3 ปี
        ตั้งแต่ปี 2557-2559

-   บริษัทได้รับรางวัลสถานประกอบการดีเด่นด้านแรงงานสัมพันธ์และสวัสดิการ แรงงาน
    ระดับประเทศจากกระทรวงแรงงาน โดยเน้นระบบการจัดการและปฏิบัติเพื่อดูแล
    พนักงานด้านสวัสดิการและแรงงานสัมพันธ์ที่ดีในบริษัท ต่อเนื่องกันเป็นเวลา 3 ปี ตั้งแต่ปี
    2557-2559

-   บริษัทได้เข้าร่วมเป็นองค์กรปฏิบัติการ ศูนย์การเรียนรู้องค์กรสุขภาวะปีที่ 1
    ร่วมกับสมาคมอุตสาหกรรมไฟฟ้าอิเล็กทรอนิกส์และโทรคมนาคมไทยและสำนักงานกองทุนสนับสนุนการสร้างเสริมสุขภาพ
    (สสส.) 3 ด้าน ได้แก่ 1)ด้านการพัฒนาทักษะที่หลากหลาย (Multi skill) โดยวิธี
    On-the-job skill matrix
    2)ด้านทักษะการบริหารเงินของตนเองและครอบครัวเพิ่มทักษะอาชีพเสริมรายได้ (Life
    skill) 3)ด้านทักษะการพัฒนาขับเคลื่อน Coach the Coach ให้เป็นวัฒนธรรมองค์กร
    เพื่อพัฒนาทักษะของพนักงาน (Work skill)

ปี 2558

-   บริษัทได้มีนวัตกรรมใหม่ ได้แก่ ระบบแยกไขมันอัตโนมัติ (Auto Grease Remover)
    สามารถควบคุมการดักและระบายไขมันได้แบบอัตโนมัติ นอกจากนี้บริษัทยังได้พัฒนา
    ผลิตภัณฑ์ใหม่ที่สอดคล้องกับความต้องการของตลาด เช่น ถังบำบัดน้ำเสียรุ่นแซทส์ พีอี (SATS
    PE) ที่เป็นถังบำบัดรุ่นแรกของบริษัท ซึ่งผลิตด้วยพลาสติกโพลีเอทิลีนตาม
    ความนิยมในตลาดปัจจุบัน ทั้งนี้บริษัทให้ความสำคัญกับการพัฒนาผลิตภัณฑ์ใหม่เป็น
    อย่างมากและมีแผนการลงทุนในอนาคตสำหรับกระบวนผลิตเพื่อรองรับการออก ผลิตภัณฑ์ใหม่
    ทั้งระบบสำรองน้ำ และระบบบำบัดน้ำเสียอย่างต่อเนื่อง

-   บริษัทได้รับผลการประเมินระดับการพัฒนาความยั่งยืนเรื่อง Anti-Corruption ของบริษัท
    จดทะเบียนไทย ปี 2558 จากสถาบันไทยพัฒน์ ในระดับ 5 ซึ่งเป็นระดับที่สูงสุด แสดงให้
    เห็นถึงนโยบายที่ครอบคลุมถึงหุ้นส่วนทางธุรกิจ ที่ปรึกษา ตัวกลาง หรือตัวแทนในการ
    ดำเนินธุรกิจที่จะไม่มีส่วนเกี่ยวข้องกับการคอร์รัปชั่นในทุกรูปแบบ การดำเนินการ
    ผลักดันให้คู่ค้าในห่วงโซ่ธุรกิจดำเนินนโยบายและแนวปฏิบัติที่จะไม่มีส่วนเกี่ยวข้องกับ
    การคอร์รัปชั่น ไม่ว่าด้วยการเรียก รับ และจ่ายสินบน รวมถึงการเปิดเผยข้อเท็จจริง
    เกี่ยวกับกรณีที่บริษัทและบริษัทย่อยถูกตรวจสอบหรืออยู่ระหว่างถูกตรวจสอบโดย
    หน่วยงานที่มีอำนาจหน้าที่ว่ามีการฝ่าฝืนกฎหมายในเรื่องเกี่ยวกับการคอร์รัปชั่น

-   บริษัทได้รับการรับรองมาตรฐานจัดการสิ่งแวดล้อม ISO 14001:2004 เมื่อวันที่ 9 มกราคม
    2558

-   บริษัทได้รับการรับรองว่าเป็นอุตสาหกรรมสีเขียวระดับที่ 4 วัฒนธรรมสีเขียว (Green
    Culture) ทุกคนในองค์กรให้ความร่วมมือร่วมใจดำเนินงานอย่างเป็นพันธมิตรกับ
    สิ่งแวดล้อมในทุกด้านของการประกอบกิจการ จนกลายเป็นส่วนหนึ่งของวัฒนธรรม องค์กร

-   บริษัทได้ประกาศให้ปี 2558 เป็นปีแห่งการพัฒนาองค์กรสู่องค์กรนวัตกรรม (Innovation
    Company) เพื่อสร้างความยั่งยืนของธุรกิจ พนักงานและสังคมสิ่งแวดล้อม ภายใต้แนวคิด
    “คิดและสร้างสรรค์คุณภาพชีวิตและสิ่งแวดล้อมที่ยั่งยืน” ทั้งกระบวนการห่วงโซ่อุปทาน
    ธุรกิจของบริษัทสู่องค์กรสีเขียว โดยปรับปรุงกระบวนการทำงานเพื่อลดความสูญเปล่า
    พัฒนาการเพิ่มมูลค่าในผลิตภัณฑ์ควบคู่กับการพัฒนาศักยภาพของพนักงาน

-   บริษัทย่อย IGC ได้รับการรับรองจากกรมสวัสดิการและคุ้มครองแรงงาน ว่ามีระบบการ
    จัดการด้านยาเสพติดในสถานประกอบกิจการ ตามโครงการโรงงานสีขาวระดับที่ 3

    3.  โครงสร้างการถือหุ้นของกลุ่มบริษัท

โครงสร้างการถือหุ้นของบริษัท พรีเมียร์ โพรดักส์ จำกัด (มหาชน) และบริษัทย่อย

ณ วันที่ 31 ธันวาคม 2560

โดยมีโครงสร้างการถือหุ้นและการประกอบธุรกิจของบริษัทย่อยดังนี้

1) IGC เป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก
(Very Small Power Producer หรือ VSPP) โดยมีสัญญาซื้อขายไฟฟ้ากับการไฟฟ้าส่วนภูมิภาค
และได้รับการสนับสนุนจากโครงการสนับสนุนพลังงานทดแทนของสำนักงานนโยบายและพลังงาน
กระทรวงพลังงานโดยแหล่งรายได้หลักมาจากค่าไฟฟ้าและเงินส่วนเพิ่มราคารับซื้อไฟฟ้า (Adder)
จากการไฟฟ้าส่วนภูมิภาคโดยบริษัทถือหุ้นใน IGC คิดเป็นสัดส่วนร้อยละ 75.60
ของทุนจดทะเบียนของ IGC

2) PPG มีวัตถุประสงค์เพื่อผลิตและจำหน่ายพลังไฟฟ้าจากพลังงานทดแทน โดยบริษัทถือหุ้นใน PPG
คิดเป็นสัดส่วนร้อยละ 80.00 ของทุนจดทะเบียน PPG

1.4 ความสัมพันธ์กับกลุ่มธุรกิจของผู้ถือหุ้นใหญ่

-ไม่มี -

2.  ลักษณะการประกอบธุรกิจ

  โครงสร้างรายได้

  บริษัทและบริษัทย่อย มีการประกอบธุรกิจโดยแบ่งตามกลุ่มผลิตภัณฑ์เป็น 4 กลุ่มดังนี้

1. กลุ่มผลิตภัณฑ์เพื่อสิ่งแวดล้อม

2. กลุ่มผลิตภัณฑ์วัสดุก่อสร้างและอุตสาหกรรม

3. กลุ่มธุรกิจไฟฟ้าพลังงานสะอาด

4. กลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

+-------------+--------+-----+-----+------+------+------+------+-----+
| รายได้รวม    | ดำเนิน  | %   | ปี   |      | ปี    |      | ปี    |     |
|             | การโดย |     | 2   |      | 2559 |      | 2558 |     |
|             |        | กา  | 560 |      |      |      |      |     |
|             |        | รถือ |     |      |      |      |      |     |
|             |        | หุ้นข |     |      |      |      |      |     |
|             |        | องบ |     |      |      |      |      |     |
|             |        | ริษัท |     |      |      |      |      |     |
+=============+========+=====+=====+======+======+======+======+=====+
|             |        |     | ล้าน | ร    | ล้า   | ร    | ล้า   | ร้อ  |
|             |        |     | บาท | ้อยละ | นบาท | ้อยละ | นบาท | ยละ |
+-------------+--------+-----+-----+------+------+------+------+-----+
| 1.กลุ่มผลิตภัณฑ | บริษัท   | -   | 774 | 5    | 90   | 5    | 84   | 55  |
| ์เพื่อสิ่งแวดล้อม |        |     | .08 | 6.47 | 6.64 | 8.00 | 6.40 | .90 |
+-------------+--------+-----+-----+------+------+------+------+-----+
| 2.กลุ่มผลิตภัณ  | บริษัท   | -   | 342 | 2    | 32   | 2    | 27   | 17  |
| ฑ์วัสดุก่อสร้างแ |        |     | .46 | 4.98 | 0.69 | 0.52 | 1.60 | .94 |
| ละอุตสาหกรรม |        |     |     |      |      |      |      |     |
+-------------+--------+-----+-----+------+------+------+------+-----+
| 3.          | IGC    | 75  | 246 | 1    | 26   | 1    | 28   | 18  |
| กลุ่มธุรกิจไฟฟ้า |        | .60 | .34 | 7.97 | 3.63 | 6.86 | 1.86 | .61 |
|             |        |     |     |      |      |      |      |     |
| พลังงานสะอาด |        |     |     |      |      |      |      |     |
| *           |        |     |     |      |      |      |      |     |
+-------------+--------+-----+-----+------+------+------+------+-----+
| 4.กลุ่มผลิตภ   | บร     | -   | -   | -    | 5    | 3.24 | 9    | 6   |
| ัณฑ์เครื่องใช้ไฟ | ิษัท/PHA |     |     |      | 0.61 |      | 5.12 | .28 |
| ฟ้าที่มีคุณสมบัติป |        |     |     |      |      |      |      |     |
| ระหยัดพลังงาน |        |     |     |      |      |      |      |     |
| **          |        |     |     |      |      |      |      |     |
+-------------+--------+-----+-----+------+------+------+------+-----+
| รวม         |        |     | 1,  | 9    | 1,54 | 9    | 1,49 | 98  |
| รายได้จากการ |        |     | 362 | 9.42 | 1.57 | 8.62 | 4.98 | .73 |
| ขายและบริการ |        |     | .88 |      |      |      |      |     |
+-------------+--------+-----+-----+------+------+------+------+-----+
| - รายได้อื่น   |        |     | 7   | 0.58 | 2    | 1.38 | 1    | 1   |
| ^(#)        |        |     | .94 |      | 1.58 |      | 9.24 | .27 |
+-------------+--------+-----+-----+------+------+------+------+-----+
| รายได้รวม    |        |     | 1,  | 10   | 1,56 | 10   | 1,51 | 100 |
|             |        |     | 370 | 0.00 | 3.15 | 0.00 | 4.22 | .00 |
|             |        |     | .82 |      |      |      |      |     |
+-------------+--------+-----+-----+------+------+------+------+-----+

หมายเหตุ : * รายได้จากการขายและบริการของกลุ่มธุรกิจไฟฟ้าพลังงานสะอาด
คำนวณรวมรายได้จากเงินส่วนเพิ่มค่าไฟฟ้า (Adder)

^(#) รายได้อื่นประกอบด้วย รายได้ค่าเช่า ดอกเบี้ยรับ ฯลฯ

** บริษัท/PHA ได้หยุดจำหน่ายเครื่องใช้ไฟฟ้าที่มีคุณสมบัติประหยัดพลังงาน ในปี 2559
และบริษัทย่อย (PHA) ได้จดทะเบียนเลิกบริษัท และเสร็จสิ้นการชำระบัญชีในปี 2560

ลักษณะการประกอบธุรกิจแต่ละกลุ่มผลิตภัณฑ์

1. กลุ่มผลิตภัณฑ์เพื่อสิ่งแวดล้อม และกลุ่มผลิตภัณฑ์วัสดุก่อสร้างและอุตสาหกรรม

1.1 ลักษณะผลิตภัณฑ์หรือบริการ

กลุ่มผลิตภัณฑ์เพื่อสิ่งแวดล้อม

บริษัทเป็นผู้ออกแบบ ผลิต นำเข้า จัดจำหน่ายสินค้าและบริการ ผลิตภัณฑ์เพื่อสิ่งแวดล้อม
โดยแบ่งประเภทของผลิตภัณฑ์หลักๆ ดังนี้

-   ระบบบำบัดน้ำเสีย

ปัจจุบันวัสดุที่ใช้ในการผลิตถังบำบัดน้ำเสียโดยทั่วไปมีด้วยกัน 2 ชนิด ได้แก่
วัสดุไฟเบอร์กลาสและวัสดุพลาสติกโพลีเอทิลีนขึ้นอยู่กับลักษณะประเภทของการใช้งาน
เพื่อตอบสนองความต้องการของลูกค้าได้หลากหลาย โดยแบ่งตามลักษณะการใช้งานได้ 2 ประเภท
ดังนี้

-   ระบบบำบัดน้ำเสียสำหรับบ้านพักอาศัย อาคารพาณิชย์ทั่วไป
    มีทั้งประเภทระบบเติมอากาศและระบบไม่เติมอากาศ ภายใต้ตราสินค้าที่หลากหลาย เช่น
    ถังแซทส์ (SATS) ซูเปอร์แซทส์ (SUPERSATS) อีโค่แท้งค์ (ECO TANK) แซทส์ พีอี (SATS
    PE) ตลอดจนถังดักไขมัน พี.พี. (P.P. Grease Trap)

-   ระบบบำบัดน้ำเสียสำหรับอาคารขนาดกลางถึงใหญ่ตลอดจนโรงงานอุตสาหกรรมภายใต้ตราสินค้า
    แอโรวีล (AEROWHEEL) แอโรแมกซ์ (AEROMAX) ไบโอฟิล (BIOFil)
    ตลอดจนระบบแยกไขมันอัตโนมัติ (Auto Grease Remover)

-   อุปกรณ์สำหรับระบบน้ำเสียและน้ำใช้

บริษัทเป็นผู้จัดจำหน่ายอุปกรณ์สำหรับระบบน้ำเสีย ได้แก่ อุปกรณ์ปั๊มน้ำเสียและเครื่องเติมอากาศซูรูมิ
(TSURUMI) เครื่องเติมอากาศแอร์เพียว (AIR PURE) เครื่องเติมอากาศฟลุ๊คส์ (FUCHS)
และอุปกรณ์สำหรับระบบน้ำใช้ ได้แก่ ปั๊ม EBARA

-   ระบบสำรองน้ำ

บริษัทเป็นผู้ผลิตและจัดจำหน่ายถังสำรองน้ำซึ่งผลิตจากไฟเบอร์กลาสและพลาสติก โพลีเอทิลีน
ภายใต้ตราสินค้า “PP” ถังสำรองน้ำของบริษัทสามารถแบ่งตามขนาดได้ 2 ประเภท คือ

-   ถังสำรองน้ำทั่วไปโดยมีขนาดความจุตั้งแต่ 500 – 4,000 ลิตร ซึ่งเหมาะสำหรับ

  บ้านเรือนที่อยู่อาศัย รวมถึงอาคารต่างๆ เช่น ถังน้ำ พี.พี. ดี แท้งค์ (P.P. D-TANK)

  พี.พี.วิงค์ (P.P. WINK) และถังสำรองน้ำรุ่นอินทิลิเจ้นท์ (Intelligence Water Storage

  Tank) ซึ่งมีการออกแบบให้สามารถติดตั้งปั๊มน้ำบนถังสำรองน้ำ ทำให้ประหยัดพื้นที่

  ติดตั้ง ลดปัญหาเสียงรบกวนและความเสี่ยงภัยจากน้ำท่วม ลดขั้นตอนการติดตั้งระบบ

  น้ำ ประหยัดค่าใช้จ่าย ได้มาตรฐาน มีความสวยงาม ง่ายต่อการดูแลและบำรุงรักษา

  และ

-   ถังสำรองน้ำขนาดใหญ่ ผลิตจากวัสดุไฟเบอร์กลาส คุณภาพสูงมีความแข็งแรงโดยมี

  ขนาดความจุตั้งแต่ 5,000 – 100,000 ลิตร ซึ่งเหมาะสำหรับอาคารหรือโรงงานต่างๆ

  เช่น ถังสำรองน้ำบิ๊กแท้งค์ (BIG TANK) มีให้เลือกในแบบตั้งพื้นและฝังดินทั้ง

  แนวตั้งและแนวนอน

-   ระบบการจัดการน้ำแบบครบวงจร (Water Solution)

บริษัทให้คำแนะนำปรึกษา สำรวจ ออกแบบ ผลิต ติดตั้ง และดูแลจัดการ
ระบบการจัดการน้ำแบบครบวงจรทั้งน้ำดีและน้ำเสีย เพื่อให้คุ้มค่าต่อการลงทุนของลูกค้า
โดยคำนึงถึงผลกระทบต่อสิ่งแวดล้อมและสอดคล้องกับประเภทธุรกิจ เช่น อาคารสำนักงาน
ที่พักอาศัย โรงแรม ห้างสรรพสินค้า โรงงานอุตสาหกรรม เป็นต้น
โดยบริษัทสามารถใช้ผลิตภัณฑ์รุ่นมาตรฐานในการออกแบบระบบตามความต้องการของลูกค้าได้ เช่น
สินค้ารุ่นมาตรฐานภายใต้ตราสินค้า Maxfil-UF เป็นผลิตภัณฑ์พื้นฐานในการคัดกรองระบบ UF
(Ultrafiltration) เพื่อทำระบบน้ำประปา เป็นต้น

-   ระบบบำบัดอากาศเสีย

บริษัทเป็นผู้ออกแบบ ผลิตและจัดจำหน่ายผลิตภัณฑ์ระบบกรองอากาศ และระบบบำบัดกลิ่น ได้แก่
สครับเบอร์ (Scrubber) ไบโอ สครับเบอร์ (Bio Scrubber)

-   การให้บริการดูแลระบบน้ำและระบบบำบัดน้ำเสีย

บริษัทให้บริการ รับออกแบบ ปรับปรุง แนะนำ และดูแลจัดการระบบน้ำและระบบบำบัดน้ำเสีย
ทั้งขนาดเล็กและขนาดใหญ่ของอาคารประเภทต่างๆ แบบครบวงจร
โดยนายช่างผู้เชี่ยวชาญเฉพาะด้านให้แก่ลูกค้าอย่างมีประสิทธิภาพสูงสุด
โดยมีประเภทการให้บริการดังนี้

-   การให้บริการระบบบำบัดน้ำเสียขนาดเล็ก

-   การให้บริการระบบบำบัดน้ำเสียขนาดใหญ่

-   การให้บริการซ่อมอุปกรณ์สำหรับระบบน้ำดีและน้ำเสียทุกชนิด

-   การให้บริการการวิเคราะห์คุณภาพน้ำเสีย

กลุ่มผลิตภัณฑ์วัสดุก่อสร้าง และอุตสาหกรรม

บริษัทดำเนินธุรกิจเป็นผู้ผลิต ผู้จัดจำหน่ายผลิตภัณฑ์
รวมไปถึงการออกแบบและติดตั้งวัสดุก่อสร้างและอุตสาหกรรมที่ทำจากซีเมนต์เสริมใยแก้ว
พลาสติกเสริมใยแก้ว วัสดุอะครีลิคเสริมใยแก้ว และผลิตภัณฑ์เหล็กขึ้นรูป
ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)
รวมถึงการผลิตผลิตภัณฑ์ตามความต้องการของลูกค้า และผลิตภัณฑ์สำหรับงานโครงการ
โดยสามารถแบ่งประเภทของแต่ละผลิตภัณฑ์ได้ดังนี้

-   ผนังเบาสำเร็จรูป บัวประดับ และวัสดุตกแต่งสำหรับงานสถาปัตยกรรมอาคาร

บริษัทเป็นผู้ผลิตและจำหน่ายวัสดุตกแต่งอาคาร
ที่ผลิตจากวัสดุซีเมนต์เสริมใยแก้วที่สามารถตอบสนองต่อการออกแบบได้ตามจินตนาการของสถาปนิก
ในรูปแบบลักษณะที่ซับซ้อนยากแก่การผลิตและติดตั้งได้โดยวัสดุทั่วไปในท้องตลาด
วัสดุซีเมนต์เสริมใยแก้ว มีน้ำหนักเบาแต่มีความทนทานและทนต่อทุกสภาพภูมิอากาศ
สามารถนำมาออกแบบใช้ในเกือบทุกอาคาร ตอบสนองต่อรูปแบบทั้งอาคารย้อนยุคและทันสมัย
มีความเหมาะสมต่อการนำไปออกแบบปรับปรุงอาคารเก่าที่ต้องการลดภาระน้ำหนักบรรทุกของโครงสร้างอาคารเก่าและมีความรวดเร็วในการผลิตและติดตั้งใช้งาน

-   ระบบผนังกันเสียง

บริษัทเป็นผู้ผลิตและจัดจำหน่ายระบบผนังกันเสียง
โดยได้รับการสนับสนุนและถ่ายทอดเทคโนโลยีด้านการควบคุมเสียงและออกแบบระบบผนังกันเสียงจากบริษัท
ASAHI BUILDING-WALL CO., LTD ประเทศญี่ปุ่น
โดยผลิตภัณฑ์ระบบควบคุมเสียงผลิตจากวัสดุหลากหลายชนิด ได้แก่ ซีเมนต์เสริมใยแก้ว
พลาสติกเสริมใยแก้ว เหล็กขึ้นรูป อะครีลิค เป็นต้น
ทั้งนี้ผลิตภัณฑ์ระบบผนังกันเสียงสามารถออกแบบโดยใช้หลักการควบคุมเสียงรบกวน
การลดระดับเสียงรบกวน ด้วยการสะท้อน กระจายเสียง และดูดซับเสียง
โดยมีประสิทธิภาพในการลดระดับเสียงรบกวนจากแหล่งกำเนิดเสียงและลดระดับเสียงรบกวนในจุดรับผลกระทบจากเสียง
โดยออกแบบให้สามารถใช้กับโครงการในระบบจราจร โครงการอาคารที่พักอาศัย
และโรงงานอุตสาหกรรม

-   หลังคาและผนังเหล็กขึ้นรูปสำหรับอาคารและโรงงาน

บริษัทเป็นผู้จำหน่ายและให้บริการติดตั้งระบบหลังคาและผนังเหล็กขึ้นรูป
ผลิตภัณฑ์หลังคาและผนังเหล็กขึ้นรูป
ถูกออกแบบเพื่อให้เหมาะสมกับการใช้งานในอาคารโรงงานที่ต้องการความรวดเร็วในการก่อสร้าง
และลดปัญหาการรั่วซึมจากรอยต่อ มีน้ำหนักเบา ลดค่าใช้จ่ายโครงสร้างหลังคา
ผลิตภัณฑ์มีคุณภาพได้มาตรฐานผลิตภัณฑ์อุตสาหกรรม (มอก.)
ผลิตจากวัสดุเหล็กที่มีคุณภาพสูงและได้รับการเคลือบด้วยวัสดุเคลือบและสีที่มีความทนต่อทุกสภาพอากาศ
โดยมีหลายรูปทรงเพื่อรองรับและตอบสนองต่อรูปแบบอาคารที่หลากหลาย

-   อ่างอาบน้ำ และอุปกรณ์สำหรับห้องน้ำ

บริษัทให้บริการรับออกแบบ ผลิต นำเข้าและจำหน่าย ผลิตภัณฑ์ที่เกี่ยวกับห้องน้ำ ได้แก่ อ่างอาบน้ำ
อ่างล้างหน้า ห้องน้ำสำเร็จรูป ชั้นวางของ ถาดอาบน้ำ ผนังและพื้นห้องน้ำ โดยใช้วัสดุที่มีคุณภาพสูง
ได้แก่ วัสดุอะครีลิคและวัสดุไฟเบอร์กลาส

-   ท่อทนต่อสารเคมี ถังบรรจุสารเคมี และอุปกรณ์ทนต่อสารเคมี

บริษัทให้ความสำคัญกับคุณภาพชีวิตและสิ่งแวดล้อม โดยคำนึงถึงคุณภาพของผลิตภัณฑ์ ท่อ ถัง
และอุปกรณ์ที่ถูกผลิตด้วยพลาสติกเสริมใยแก้ว
โดยเลือกใช้วัสดุที่มีคุณภาพสูงและทนต่อการกัดกร่อนจากสารเคมีที่สัมผัสและบรรจุ
และยังเหมาะสมกับการใช้ในงานอุตสาหกรรมได้อย่างปลอดภัย

ท่อทนต่อสารเคมี ถังบรรจุสารเคมี และอุปกรณ์ทนต่อสารเคมี ได้ถูกออกแบบ
ทดสอบตามหลักวิศวกรรมและผลิตด้วยเครื่องจักรที่ทันสมัยด้วยระบบ Auto Spray และ Filament
Winding โดยให้บริการ ออกแบบ แนะนำ ผลิตและจำหน่ายทั้งในประเทศและต่างประเทศ

-   ผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)

บริษัทเป็นผู้ให้บริการสำรวจ ออกแบบ ติดตั้ง และวางระบบ
ผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)
และยังเป็นตัวแทนจำหน่ายผลิตภัณฑ์ อุปกรณ์ต่างๆ ของระบบผลิตไฟฟ้าด้วยพลังงานแสงอาทิตย์
(Solar PV System) จากผู้ผลิตที่มีชื่อเสียงอันดับต้นๆ ของโลก อาทิ แผงโซล่าเซลล์ REC
จากประเทศนอร์เวย์ JINKO จากประเทศจีน เครื่องแปลงกระแสไฟฟ้ากระแสตรงเป็นกระแสสลับ
SMA จากประเทศเยอรมนี อุปกรณ์จับยึดแผงโซล่าเซลล์ (Mounting Structures)
ซึ่งเป็นเทคโนโลยีจากประเทศออสเตรเลีย แบตเตอรี่สำหรับการจัดเก็บพลังงานไฟฟ้า (Solar
Battery) จากระบบผลิตไฟฟ้าด้วยพลังงานแสงอาทิตย์
เพื่อนำมาใช้ในการติดตั้งให้กับลูกค้าโครงการของบริษัท และเพื่อการจำหน่ายให้ผู้ซื้อทั่วไป

1.2 การตลาดและภาวะการแข่งขัน

  1.2.1 กลยุทธ์การแข่งขันและทิศทางการดำเนินงาน

บริษัทมุ่งเน้นปรับปรุงและพัฒนาการบริหารจัดการภายในให้มีประสิทธิภาพ
ควบคู่ไปกับการพัฒนาบุคลากร รวมถึงการจัดการองค์ความรู้ (Knowledge Management)
อย่างต่อเนื่อง เพื่อเป็นแนวทางในการพัฒนาและส่งเสริมให้เกิดการต่อยอดและสร้างนวัตกรรม
โดยคำนึงถึงความต้องการของลูกค้าเป็นสำคัญและให้คุณค่ากับผู้มีส่วนได้เสียในทุกๆ ด้านของธุรกิจ
โดยมุ่งตอบสนองและรับมือกับการเปลี่ยนแปลงของลูกค้าและตลาดได้รวดเร็ว
และการวางแผนไปสู่อนาคต โดยมุ่งเน้นไปที่การร่วมมือระหว่างบริษัท คู่ค้าและพันธมิตรทางธุรกิจ
รวมไปถึงพัฒนากระบวนการทำงานที่มีประสิทธิภาพเพิ่มขึ้นเพื่อการเติบโตอย่างยั่งยืน

กลยุทธ์และทิศทางการดำเนินงาน ที่บริษัทนำมาใช้ แบ่งออกเป็น 5 ด้าน ได้แก่

-   ด้านธุรกิจ

บริษัทได้ให้ความสำคัญกับการเปลี่ยนแปลงพฤติกรรมของลูกค้า
เพื่อนำมาวางแผนและปรับเปลี่ยนแผนงานให้เหมาะสมกับสถานการณ์
การเพิ่มส่วนแบ่งการตลาดของสินค้าเดิม และวางตลาดผลิตภัณฑ์ใหม่ๆ เข้าสู่ตลาดอย่างต่อเนื่อง
การขยายตลาดไปยังภูมิภาคตามทิศทางแนวโน้มการเติบโตที่มีการกระจายตัวไปยังภูมิภาค
การค้าชายแดน รวมถึงการเพิ่มช่องทางการจำหน่ายในต่างประเทศ
เพื่อให้มีการกระจายรายได้จากแหล่งต่างๆ นอกจากนี้
บริษัทยังมีการพัฒนาสินค้าเพื่อให้มีราคาที่แข่งขันได้ สร้างความแตกต่างจากผลิตภัณฑ์ในท้องตลาด
การให้คำแนะนำปรึกษาก่อนการขายและบริการหลังการขายแบบครบวงจรแก่ลูกค้า
เพื่อสร้างความเชื่อมั่นในตราสินค้าและองค์กรในการขับเคลื่อนคุณค่าทางธุรกิจร่วมกัน
ตลอดจนการสร้างกิจกรรมส่งเสริมการขายต่างๆ ผ่านช่องทางเดิมและช่องทางใหม่
รวมถึงการศึกษารูปแบบทางธุรกิจที่อาจเปลี่ยนแปลงไปตามแนวโน้มของสังคมและลูกค้า
ทั้งนี้เพื่อให้ยอดขายสามารถเติบโตได้

นอกจากนี้ บริษัทยังมีการพัฒนาธุรกิจ ผลิตภัณฑ์และบริการร่วมกับผู้ผลิต
ผู้จัดจำหน่ายทั้งในและต่างประเทศเพื่อให้ได้สินค้าที่มีคุณภาพ
ราคาที่เหมาะสมกับภาวะเศรษฐกิจและกำลังซื้อของลูกค้ากลุ่มเป้าหมาย
สามารถแข่งขันได้รวมไปถึงการศึกษารูปแบบธุรกิจใหม่ๆ กับคู่ค้า

-   ด้านการบริหารความสัมพันธ์กับลูกค้า

บริษัทได้มีการศึกษาพฤติกรรมผู้บริโภคผ่านโครงการบริหารลูกค้าสัมพันธ์ (Customer
Relationship Management :CRM) ที่ทางบริษัทได้จัดทำอย่างต่อเนื่องเป็นประจำทุกปี โดยในปี
2560
ได้มีการพัฒนาเพิ่มเติมโดยการใช้โปรแกรมสำเร็จรูปเข้ามาเพื่อช่วยในการบริหารฐานข้อมูลให้มีประสิทธิภาพมากยิ่งขึ้น
เพื่อติดตามความเปลี่ยนแปลงของลูกค้ากลุ่มเป้าหมายและคู่แข่งอย่างใกล้ชิด
และนำมาวิเคราะห์เพื่อหาจุดอ่อน จุดแข็ง
และโอกาสในการพัฒนาปรับปรุงการบริหารลูกค้าสัมพันธ์ผ่านกระบวนการต่างๆ
ที่สอดรับกับความต้องการของลูกค้ากลุ่มเป้าหมาย

-   ด้านการจัดการภายใน

บริษัทได้มีการปรับปรุงการบริหารงานภายในอย่างต่อเนื่อง เพื่อเพิ่มความสามารถในการแข่งขัน
เพิ่มประสิทธิภาพการทำงาน ลดความซ้ำซ้อน ลดต้นทุน
และนำไปสู่การสร้างโอกาสใหม่ๆในการดำเนินงาน ทั้งนี้บริษัทมีการจัดตั้งคณะกรรมการข้ามสายงาน
อาทิ
คณะกรรมการพิจารณาสินเชื่อซึ่งมีการประชุมและติดตามหนี้ที่มีปัญหาอย่างสม่ำเสมอและควบคุมลูกหนี้ให้อยู่ในเกณฑ์ที่เหมาะสม
คณะทำงานด้านผลิตภัณฑ์เพื่อให้ทันกับสถานการณ์ภายนอก

-   ด้านการจัดการบุคลากร

บริษัทเน้นการเพิ่มขีดความสามารถขององค์กร
ด้วยการสร้างและพัฒนาบุคลากรเพื่อรองรับการเติบโตของธุรกิจ
ทั้งนี้สินค้าและบริการของบริษัทอาศัยองค์ความรู้และความชำนาญทางด้านเทคโนโลยี
วิทยาศาสตร์และวิศวกรรมศาสตร์
บริษัทจึงเน้นการฝึกอบรมอย่างสม่ำเสมอและกำหนดหลักสูตรการเรียนการสอน
โดยพนักงานผู้มีความรู้ความชำนาญเป็นผู้ถ่ายทอดองค์ความรู้อย่างเป็นระบบ
ประกอบกับวิทยากรจากบุคคลภายนอกที่มีความเชี่ยวชาญในเรื่องเฉพาะด้าน
เพื่อพัฒนาขีดความสามารถ (Competency) ให้เกิดการฝึกฝนจนเกิดความชำนาญ (Best
Practice) ผ่านการจัดการองค์ความรู้ (Knowledge Management)
การสร้างองค์กรแห่งการเรียนรู้ (Learning Organization)
ทั้งนี้เป็นแนวทางที่บริษัทดำเนินการอย่างต่อเนื่อง
เพื่อให้สินค้าและบริการเป็นที่ต้องการของลูกค้าและสามารถแข่งขันได้

-   ด้านนวัตกรรม

การจัดการความรู้และการสร้างนวัตกรรมเป็นส่วนสำคัญต่อการพัฒนาธุรกิจ สินค้า
และบริการในระยะยาว เพื่อสร้างความได้เปรียบในการแข่งขันและทำให้ธุรกิจเติบโตอย่างยั่งยืน
พนักงานและองค์กรจึงมีการผลักดันโครงการส่งเสริมการสร้างนวัตกรรมขึ้นภายในองค์กร
โดยร่วมมือกับสำนักงานนวัตกรรมแห่งชาติ (National Innovation Agency)
พัฒนากระบวนการจัดการนวัตกรรม เพื่อกระตุ้นให้เกิดการค้นคว้า ความคิดสร้างสรรค์
เพื่อให้ได้ผลิตภัณฑ์ใหม่ๆ ที่เป็นที่ต้องการของตลาด
โดยเน้นการสร้างมูลค่าเพิ่มจากผลิตภัณฑ์เดิมและการค้นคว้าหานวัตกรรมที่เป็นประโยชน์ต่อการพัฒนาผลิตภัณฑ์ใหม่

  1.2.2 แนวโน้มอุตสาหกรรม

จากการเป็นกลุ่มผลิตภัณฑ์ที่แปรผันและได้รับผลกระทบโดยตรงจากภาคธุรกิจอสังหาริมทรัพย์
ทั้งในส่วนของอสังหาริมทรัพย์เพื่อการอยู่อาศัย อาคารเพื่อการพาณิชย์ อุตสาหกรรม
และสาธาณูปโภคขั้นพื้นฐาน
ดังนั้นแนวโน้มอุตสาหกรรมจึงเป็นไปในทิศทางเดียวกับภาคธุรกิจอสังหาริมทรัพย์และอุตสาหกรรมการก่อสร้างของประเทศในภาพรวม

สถานการณ์ของภาคธุรกิจอสังหาริมทรัพย์และอุตสาหกรรมการก่อสร้าง ในปี 2560
มีอัตราการชะลอตัวลดลงอย่างต่อเนื่องจากปี 2559 โดยในภาคอสังหาริมทรัพย์
ที่มีอุปทานส่วนเกินจากปี 2558-2559 สะสมมา โดยเฉพาะในกลุ่มอาคารสูง
จึงทำให้มีการขยายตัวในกลุ่มที่อยู่อาศัยแนวราบแทน
จากข้อมูลพื้นที่รับอนุญาตก่อสร้างรวมทั้งประเทศซึ่งประกอบด้วยที่อยู่อาศัย อาคารพาณิชย์
อุตสาหกรรมและอื่นๆ มีพื้นที่ลดลงเมื่อเทียบกับปี 2559
โดยเฉพาะการก่อสร้างนอกเขตพื้นที่เทศบาลที่ลดลง 10.9%
อีกทั้งยังเป็นไปในทิศทางเดียวกับปริมาณการใช้ปูนซีเมนต์ คอนกรีต และเหล็กเส้น
ซึ่งเป็นวัสดุหลักในอุตสาหกรรมก่อสร้าง ที่มีปริมาณการใช้ลดลงระหว่าง 1.4-14.5% ซึ่งปัจจัยต่างๆ
นี้ส่งผลกระทบต่อตลาดของผลิตภัณฑ์กลุ่มสิ่งแวดล้อมและวัสดุก่อสร้างให้มีขนาดเล็กลง
ทำให้เกิดภาวะการแข่งขันรุนแรงยิ่งขึ้นตลอดทั้งปี เนื่องจากกำลังการผลิตคงเหลือเพิ่มขึ้น
โดยแนวโน้มอุตสาหกรรมเป็นการใช้กลยุทธ์ด้านราคาในการรักษายอดขายและส่วนแบ่งการตลาดของแต่ละบริษัทไว้

จากมาตรการกระตุ้นเศรษฐกิจภาคอสังหาริมทรัพย์เมื่อปี 2559 เพื่อกระตุ้นการบริโภค
โดยการช่วยลดภาระค่าใช้จ่ายผู้ซื้อที่อยู่อาศัยในกลุ่มผู้มีรายได้น้อย
และช่วยบรรเทาผลกระทบในภาคธุรกิจอสังหาริมทรัพย์
ด้วยมาตรการผ่อนปรนเรื่องการอนุมัติสินเชื่อที่อยู่อาศัย
มาตรการลดค่าธรรมเนียมในการทำธุรกรรมการซื้อที่อยู่อาศัย
และการหักลดหย่อนภาษีเงินได้บุคคลธรรมดา สำหรับที่อยู่อาศัยที่มีราคาไม่เกิน 3 ล้านบาทนั้น
ได้ส่งผลกระทบถึงการเปิดโครงการใหม่ และการโอนที่อยู่อาศัยในปี 2560
เนื่องจากมีการดึงความต้องการซื้อบ้านในอนาคตไปแล้ว
นอกจากกนี้กลุ่มผู้ลงทุนยังเปลี่ยนแนวทางการลงทุนเป็นการเน้นคุณภาพ
มากกว่าปริมาณทำให้การเปิดตัวโครงการลดน้อยลง
จึงส่งผลกระทบต่ออุตสาหกรรมก่อสร้างและผลิตภัณฑ์ของบริษัท

การลงทุนสร้างโรงงานจากข้อมูลธนาคารแห่งประเทศไทย
พบว่ามีการขออนุญาตก่อสร้างโรงงานลดลงอย่างต่อเนื่องตั้งแต่ปี 2558-2560
โดยเฉพาะในช่วงไตรมาส1 และ 2 ปี2560
นี้การลงทุนในภาคเอกชนค่อนข้างน้อยมากเนื่องจากความไม่มั่นใจในสภาพเศรษฐกิจ
แต่อย่างไรก็ตามเริ่มมีการลงทุนเพิ่มขึ้นเล็กน้อยในไตรมาส 3 และ4
เนื่องจากภาคการส่งออกที่มีการขยายตัวมากขึ้น

1.2.3 ภาวะการแข่งขัน

บริษัทถือเป็นหนึ่งในผู้นำการผลิตและจัดจำหน่ายผลิตภัณฑ์เพื่อสิ่งแวดล้อม วัสดุก่อสร้าง
อุตสาหกรรมและพลังงานสะอาด
ซึ่งเป็นสินค้าและบริการที่ต้องอาศัยความรู้และความเชี่ยวชาญทางด้านวิศวกรรม
โดยบริษัทมีขีดความสามารถในการแข่งขันหลายด้าน ทั้งความเชี่ยวชาญของบุคลากร การผลิต
คุณภาพของผลิตภัณฑ์ การส่งมอบที่ทันเวลา สินค้ามีความหลากหลายและการให้บริการที่ครบวงจร
ซึ่งมุ่งเน้นในการทำตลาดระดับกลางถึงระดับบนของกลุ่มพัฒนาอสังหาริมทรัพย์ประเภทต่างๆ เช่น
บ้านพัก คอนโดมิเนียม โรงแรม ห้างสรรพสินค้า โรงงานอุตสาหกรรม
ตลอดจนโครงการสาธารณูปโภคของภาครัฐ ทั้งนี้บริษัทได้เริ่ม
ทำการตลาดถังบำบัดน้ำเสียที่ผลิตด้วยพลาสติกโพลีเอทิลีน สำหรับโครงการที่อยู่อาศัยแนวราบ
เนื่องจากเล็งเห็นว่าเป็นตลาดที่มีขนาดใหญ่
และสอดคล้องกับแนวโน้มของตลาดอุตสาหกรรมอสังหาริมทรัพย์แนวราบที่ใช้กลยุทธ์ด้านราคาในการดำเนินธุรกิจ

จากภาวะการชะลอตัวลงของพื้นที่รับอนุญาตก่อสร้างรวมทั้งประเทศที่ลดลงต่อเนื่อง
ทำให้สถานการณ์การแข่งขันทางการตลาด มีสภาวะการแข่งขันรุนแรงมากขึ้นเมื่อเทียบกับปีที่ผ่านมา
เนื่องจากอุปสงค์ลดลงจากภาวะการชะลอตัวของภาคธุรกิจอสังหาริมทรัพย์และอุตสาหกรรม
ทั้งนี้ส่งผลให้ตลาดผลิตภัณฑ์วัสดุก่อสร้างมีขนาดเล็กลง
จึงเกิดการแข่งขันด้านราคาเพื่อรักษายอดขายและส่วนแบ่งทางการตลาด
อย่างไรก็ตามบริษัทได้พยายามบริหารจัดการทั้งขบวนการให้มีประสิทธิภาพ
โดยมีมาตรการเชิงรุกและรับให้เหมาะสมกับสถานการณ์และสภาพตลาดในแต่ละพื้นที่
เพื่อรักษาขีดความสามารถในการแข่งขัน

สำหรับผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)
สภาวะของตลาดมีการแข่งขันสูงมากขึ้นจากปีก่อนๆ จากการเพิ่มขึ้นของผู้ประกอบการรายใหม่ๆ
ทั้งที่เป็นผู้ประกอบการภายในประเทศ
และผู้ประกอบการที่มาจากต่างประเทศที่เข้าสู่ตลาดประเทศไทยโดยการตั้งโรงงานผลิตแผงเซลล์แสงอาทิตย์
(Solar cell) ขึ้นในประเทศไทย
และการเป็นผู้แทนจำหน่ายอุปกรณ์หลักในระบบผลิตไฟฟ้าด้วยพลังงานแสงอาทิตย์
โดยการแข่งขันมุ่งเน้นการทำธุรกิจในรูปแบบการเป็นผู้รับเหมางานโครงการต่างๆ
จากทั้งภาครัฐและภาคเอกชน ทำให้เกิดการแข่งขันด้านราคาและการให้บริการสูงมากขึ้น
ถึงแม้ว่าในปี 2559 – 2560 ทางภาครัฐจะได้มีโครงการนำร่องโซลาร์รูฟท็อปเสรีจำนวน 100
เมกะวัตต์ แต่มีผู้สนใจสมัครเข้าร่วมโครงการเพียง 38.38 เมกะวัตต์
เนื่องจากโครงการดังกล่าวไม่อนุญาตให้มีการขายไฟฟ้าส่วนเกิน
และยังทำให้มีต้นทุนการติดตั้งอุปกรณ์ป้องกันไฟไหลย้อนกลับ ซึ่งเป็นต้นทุนที่สูงขึ้นมาก
จึงทำให้ความสนใจของผู้ลงทุนลดลง
อีกทั้งมาตรการส่งเสริมการลงทุนเพื่อปรับปรุงประสิทธิภาพการผลิตและส่งเสริมให้เกิดการปรับเปลี่ยนเครื่องจักรเพื่อการประหยัดพลังงานและการใช้พลังงานทดแทน
เพื่อลดผลกระทบต่อสิ่งแวดล้อมนั้น ได้มีการประกาศขยายระยะเวลาการส่งเสริมไปจนถึงปลายปี
2563
จึงทำให้ผู้ประกอบการที่สนใจติดตั้งโซลาร์รูฟท็อปได้ชะลอการตัดสินใจจากเหตุผลดังกล่าวข้างต้นจึงทำให้ตลาดโซลาร์รูฟท็อปยังไม่ขยายตัวมากนัก

อย่างไรก็ตามจากทิศทางตามแผนธุรกิจของบริษัทไม่ได้มุ่งเน้นรับงานลูกค้าโครงการภาครัฐเป็นหลักแต่มุ่งเน้นให้บริการ
ทั้งการจำหน่ายอุปกรณ์ และการทำงานโครงการกับกลุ่มลูกค้าภาคเอกชน กลุ่มผู้รับเหมางานติดตั้ง
Solar rooftop อาคารพาณิชย์ต่างๆ อาทิ โรงแรม รีสอร์ท อพาร์ทเมนท์
กลุ่มโรงงานอุตสาหกรรม อาคารคลังสินค้า กลุ่มลูกค้าที่เป็นบ้านพักที่อยู่อาศัย
ที่มีวัตถุประสงค์หลักในการใช้ผลิตภัณฑ์นี้เพื่อช่วยลดค่าไฟฟ้าของอาคารในปัจจุบันและในระยะยาวที่มีค่าไฟฟ้าจะปรับตัวสูงขึ้นตามต้นทุนการจัดหาพลังงานไฟฟ้าของประเทศ
อีกทั้งเป็นการสร้างภาพลักษณ์ที่ดีให้กับอาคารของตน
จึงทำให้ได้รับการตอบรับที่ดีจากกลุ่มลูกค้าเป้าหมายดังกล่าว
อีกทั้งบริษัทเน้นการจำหน่ายผลิตภัณฑ์คุณภาพสูงในระดับราคาที่เหมาะสม พร้อมบริการหลังการขาย
และมุ่งทำการขาย
การตลาดกับกลุ่มลูกค้าที่พิจารณาเรื่องของคุณภาพงานเป็นหลักทำให้การแข่งขันในกลุ่มลูกค้ากลุ่มนี้ยังไม่สูงมากนักเมื่อเทียบกับกลุ่มลูกค้าระดับกลางถึงระดับล่างที่เน้นด้านราคาเป็นหลัก

1.2.4 กลุ่มลูกค้าเป้าหมาย

กลุ่มลูกค้าของบริษัทสามารถแยกออกได้เป็น 4 กลุ่มหลัก ได้แก่ 1) อาคารที่พักอาศัย หมู่บ้านจัดสรร
2)โรงงานอุตสาหกรรม 3) อาคารขนาดใหญ่ โรงแรม ห้างสรรพสินค้าและกลุ่มคอมมูนิตี้มอลล์ และ
4)โครงการก่อสร้างระบบสาธารณูปโภคโดยกลุ่มลูกค้าเป้าหมายประเภทอาคารขนาดใหญ่ โรงแรม
ห้างสรรพสินค้าและกลุ่มคอมมูนิตี้มอลล์มีสัดส่วนมากที่สุด รองลงมาได้แก่ กลุ่มโรงงานอุตสาหกรรม
กลุ่มอาคารที่พักอาศัย หมู่บ้านจัดสรร กลุ่มโครงการก่อสร้างระบบสาธารณูปโภค ตามลำดับ

นอกจากนี้บริษัทมีนโยบายที่จะขยายการส่งออกไปยังต่างประเทศ เช่น กัมพูชา ลาว เมียนมาร์
เวียดนาม สิงคโปร์ จีน ญี่ปุ่น ออสเตรเลีย เป็นต้น โดยการเข้าร่วมงานแสดงสินค้าในต่างประเทศ
การแต่งตั้งตัวแทนจำหน่าย การแสวงหาโอกาสในการลงทุนในต่างประเทศ
เนื่องจากเล็งเห็นโอกาสจากการที่ประเทศเหล่านี้เริ่มตระหนักถึงปัญหาสิ่งแวดล้อมโดยเฉพาะปัญหาในด้านมลพิษทางน้ำเพิ่มขึ้น
ตลอดจนการขยายตัวของภาคอสังหาริมทรัพย์ และภาคอุตสาหกรรม
ซึ่งมีโอกาสทางการตลาดอีกมากมาย

  1.2.5 การจำหน่ายและช่องทางการจัดจำหน่าย

สำหรับช่องทางการจัดจำหน่ายในประเทศของบริษัทสามารถแบ่งได้เป็น 2 ช่องทาง ได้แก่

1)  การขายให้กับลูกค้าเจ้าของโครงการ ผู้รับเหมา และลูกค้าทั่วไป

บริษัทจะเน้นขายให้แก่เจ้าของโครงการ ทั้งโครงการภาครัฐ เช่น โครงการรถไฟฟ้าสายสีต่างๆ
และโครงการภาคเอกชน เช่น โครงการหมู่บ้านจัดสรร โครงการก่อสร้างอาคาร โรงงานต่างๆ
หรือขายตรงผ่านผู้รับเหมาหรือสถาปนิก ซึ่งเป็นผู้กำหนดลักษณะสินค้าที่ใช้ในโครงการ
สำหรับกลยุทธ์การจัดจำหน่ายแบบการขายตรงประกอบด้วย การใช้พนักงานขาย
การจัดตั้งสำนักงานขาย และการจัดงานนิทรรศการ/สื่อสิ่งพิมพ์/เว็บไซต์ของบริษัท

2)  การขายผ่านตัวแทนจำหน่าย

สำหรับการขายในประเทศ ตัวแทนจำหน่ายของบริษัทจะเป็นร้านขายวัสดุก่อสร้างในประเทศ
ซึ่งมีทั้งในกรุงเทพมหานครและต่างจังหวัด
ตัวแทนจำหน่ายของบริษัทมีความสัมพันธ์ที่ดีกับบริษัทมาอย่างยาวนาน
นอกจากนี้บริษัทยังมีการจำหน่ายไปยังตัวแทนจำหน่ายในต่างประเทศอีกด้วย
ทั้งนี้บริษัทมีการพิจารณาคัดเลือกตัวแทนจำหน่าย
โดยพิจารณาจากการดำเนินธุรกิจขายวัสดุก่อสร้างและประปา และมีหน้าร้านและตั้งอยู่ในทำเลที่ดี
ตลอดจนมีฐานะทางการเงินที่ดี

สำหรับการจัดจำหน่ายในต่างประเทศ บริษัทได้แต่งตั้งตัวแทนจำหน่ายสินค้า
การขายผ่านผู้ผลิตในต่างประเทศ โดยการจำหน่ายสินค้าทั้งในตราสินค้าของบริษัทเอง
และเป็นผู้รับจ้างผลิตสินค้าในตราสินค้าของผู้ว่าจ้าง

1.3 การจัดหาผลิตภัณฑ์หรือบริการ

  1.3.1 การจัดหาวัตถุดิบและผลิตภัณฑ์

จากนโยบายในการดำเนินธุรกิจของบริษัท ที่ให้ความสำคัญต่อคุณภาพของสินค้า
บริษัทจึงได้จัดตั้งคณะทำงานบริหารห่วงโซ่อุปทานเข้ามาดูแลและบริหารจัดการกระบวนการตั้งแต่ความต้องการของลูกค้า
การจัดซื้อ การผลิต จนถึงการส่งมอบ การจัดซื้อวัตถุดิบของบริษัทจะมุ่งเน้นด้านคุณภาพ ราคา
ระยะเวลาในการส่งมอบ ซึ่งโดยปกติจะจัดซื้อภายในประเทศ
แต่จะมีวัตถุดิบและผลิตภัณฑ์บางรายการที่ต้องนำเข้าจากต่างประเทศ เช่น
อุปกรณ์ระบบน้ำและระบบน้ำเสีย ทั้งนี้ในการสั่งซื้อวัตถุดิบ ฝ่ายจัดซื้อ
ฝ่ายขายและฝ่ายผลิตจะมีการประชุมเพื่อรับรู้ความต้องการ
และวางแผนการจัดหาวัตถุดิบและผลิตภัณฑ์ ส่งผลให้ที่ผ่านมา
บริษัทไม่ประสบปัญหาด้านการขาดแคลนวัตถุดิบ

ในส่วนของนโยบายการคัดเลือกผู้ส่งมอบวัตถุดิบและผลิตภัณฑ์นั้น
มีการกำหนดให้ผู้ส่งมอบต้องขึ้นทะเบียนและคุณภาพต้องผ่านการทดสอบและได้มาตรฐานตามที่บริษัทต้องการ
ทั้งนี้บริษัทจะเน้นพิจารณาคัดเลือกผู้ส่งมอบที่ได้รับการรับรองมาตรฐานการจัดการด้านคุณภาพ เช่น
ISO 9001 :2008 ISO 14001:2004 มาตรฐานอุตสาหกรรมสีเขียว (Green Industry)
เพื่อเป็นการรับประกันในเบื้องต้นว่าผู้ส่งมอบได้มีการผลิตสินค้าที่มีคุณภาพและมีการจัดการปัญหาสิ่งแวดล้อมที่ดี
รวมถึงการเข้าไปทำการตรวจเยี่ยมเพื่อประเมินสถานประกอบการของผู้ส่งมอบ
เพื่อให้มั่นใจว่าคุณภาพของวัตถุดิบและผลิตภัณฑ์ที่บริษัทสั่งซื้อยังคงได้มาตรฐานตามที่บริษัทต้องการ
นอกจากนี้บริษัทยังมีการบริหารความเสี่ยงเรื่องจำนวนผู้ส่งมอบน้อยราย
โดยเพิ่มจำนวนผู้ส่งมอบที่ได้คุณภาพตามที่บริษัทกำหนดข้างต้น
เพื่อให้มั่นใจว่าบริษัทจะได้รับมอบวัตถุดิบและผลิตภัณฑ์ที่มีคุณภาพในระยะเวลาที่กำหนด

วัตถุดิบหลักและผลิตภัณฑ์ที่ใช้ในกระบวนการผลิตและจำหน่ายของบริษัท ได้แก่ เรซิ่น ใยแก้ว
เม็ดพลาสติกโพลีเอทิลีน อุปกรณ์บำบัดน้ำเสีย ปูนซีเมนต์ อะครีลิค

1.3.2 ผลกระทบต่อสิ่งแวดล้อม

บริษัทได้มีการดำเนินการด้านสิ่งแวดล้อม โดยมีนโยบายที่มีความมุ่งมั่นให้พนักงานทุกคน ทุกระดับ
ตลอดจนผู้ส่งมอบหรือผู้รับเหมาช่วง
มีความตระหนักและรับผิดชอบต่อสังคมและสิ่งแวดล้อมให้มีการใช้พลังงานและทรัพยากรอย่างประหยัด
สร้างคุณค่าและเกิดประโยชน์สูงสุด
รวมถึงการป้องกันการเกิดผลกระทบต่อสิ่งแวดล้อมจากกระบวนการทำงานในทุกขั้นตอน
โดยการนำระบบการจัดการสิ่งแวดล้อม มาใช้ในการดำเนินธุรกิจ
เป็นไปตามข้อกฎหมายและข้อกำหนดของกรมโรงงาน กระทรวงอุตสาหกรรมอย่างเคร่งครัด

บริษัทได้ตระหนักถึงผลกระทบต่อสิ่งแวดล้อมที่เกิดจากกระบวนการผลิต และได้มีการดำเนินการและ
มาตรการควบคุมในด้านสิ่งแวดล้อมตามข้อกำหนดอย่างเป็นระบบอย่างต่อเนื่อง
ตั้งแต่ต้นกระบวนการถึงการนำเศษวัสดุทิ้งจากกระบวนการ อาทิ
การลดวัสดุเศษจากการผลิตและการนำกลับมาใช้ใหม่ช่วยลดปริมาณเศษวัสดุทิ้งจากกระบวนการผลิต
โดยกากของเสียและสิ่งปฏิกูลหรือวัสดุที่ไม่ใช้แล้วทางบริษัทได้ว่าจ้างบริษัท เบตเตอร์เวิลด์ กรีน
จำกัด (มหาชน) ซึ่งได้รับอนุญาตจากกรมโรงงานอุตสาหกรรมเป็นผู้ดำเนินการ
การนำน้ำเสียภายในโรงงานกลับมาผ่านกระบวนการบำบัดและนำกลับมาหมุนเวียนใช้ใหม่โดยไม่มีน้ำเสียโรงงานปล่อยสู่แหล่งน้ำสาธารณะ
เพื่อช่วยลดการใช้น้ำและเป็นการช่วยอนุรักษ์ทรัพยากรน้ำอีกด้วย ในด้านการประหยัดพลังงานไฟฟ้า
บริษัทได้มีการดำเนินการจัดการพลังงานตามกฎกระทรวง 2551 ร่วมกับกรมพัฒนาพลังงานทดแทน
และอนุรักษ์พลังงาน กระทรวงพลังงาน
บริษัทได้ทำการติดตั้งระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา ขนาด 10 กิโลวัตต์
และได้ดำเนินการปรับปรุงอุปกรณ์และเปลี่ยนหลอดไฟฟ้าที่ใช้ในโรงงานผลิตเป็นหลอดไฟชนิด LED
ซึ่งมีประสิทธิภาพในด้านอายุการใช้งานที่ยาวนานและประหยัดไฟมากกว่าหลอดนีออนฟลูออเรสเซนต์ทั่วไป

บริษัทตระหนักและให้ความสำคัญในเรื่องสิ่งแวดล้อมอย่างยิ่ง
จึงมุ่งเน้นดำเนินการให้บริษัทต้องเป็นองค์กรสีเขียว (Green Organization)
บริษัทมีการกำหนดแนวทางการบริหารจัดการและผลกระทบด้านสิ่งแวดล้อมอย่างเข้มงวด ในปี 2558
บริษัทได้รับการรับรองมาตรฐานการจัดการสิ่งแวดล้อม ISO 14001 : 2004
และมาตรฐานอุตสาหกรรมสีเขียว (Green Industry) ระดับที่ 4 จากกระทรวงอุตสาหกรรม
โดยเป็นโรงงานที่มีการบริหารงานที่ได้มุ่งเน้นระบบสีเขียวอย่างต่อเนื่อง นอกจากนี้ทางบริษัท
ยังได้รับรางวัล CSR-DIW Award
โครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วมจากกรมโรงงานอุตสาหกรรมตั้งแต่ปี
2553 จนถึงปัจจุบัน

1.4 งานที่ยังไม่ได้ส่งมอบ

  - ไม่มี –

2. ธุรกิจไฟฟ้าพลังงานสะอาด

2.1 ลักษณะผลิตภัณฑ์หรือบริการ

บริษัทย่อย IGC ดำเนินธุรกิจไฟฟ้าพลังงานแสงอาทิตย์
เป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก (VSPP)
โดยมีสัญญาซื้อขายไฟฟ้ากับการไฟฟ้าส่วนภูมิภาค (กฟภ.)
โดยแหล่งรายได้หลักของบริษัทจะมาจากค่าไฟฟ้า และส่วนเพิ่มราคารับซื้อไฟฟ้าจำนวน 8
บาทต่อหน่วยเป็นเวลา 10 ปี สำหรับโรงไฟฟ้าทั้ง 3
แห่งนับจากวันเริ่มต้นเปิดดำเนินการเชิงพาณิชย์ (“COD”) โดยในปัจจุบัน IGC ได้ COD
สำหรับโรงไฟฟ้าพลังงานแสงอาทิตย์ 3 แห่ง ที่จังหวัดสระบุรีโดยครบถ้วนแล้ว

โรงไฟฟ้าแห่งที่ 1 ตั้งอยู่ที่ตำบลท่ามะปราง เปิดดำเนินการเชิงพาณิชย์เมื่อวันที่ 27 ธันวาคม 2553

โรงไฟฟ้าแห่งที่ 2 ตั้งอยู่ที่ตำบลชำผักแพว เปิดดำเนินการเชิงพาณิชย์เมื่อวันที่ 26 เมษายน 2556

โรงไฟฟ้าแห่งที่ 3 ตั้งอยู่ที่ตำบลห้วยแห้ง เปิดดำเนินการเชิงพาณิชย์เมื่อวันที่ 26 เมษายน 2556

โดยโรงไฟฟ้าทั้งสามแห่งได้ทำสัญญาซื้อขายไฟฟ้ากับการไฟฟ้าส่วนภูมิภาครวม 15 เมกะวัตต์

โดยการดำเนินงานที่ผ่านมาโรงไฟฟ้าทั้ง 3
แห่งก็สามารถดำเนินการตามเป้าหมายที่วางไว้ได้อย่างมีประสิทธิภาพ

2.2 การตลาดและภาวะการแข่งขัน

ธุรกิจพลังงานไฟฟ้าพลังแสงอาทิตย์เป็นธุรกิจที่ทำสัญญาขายไฟฟ้ากับภาครัฐ
โดยภาครัฐรับซื้อไฟฟ้าทั้งหมดที่ผลิตได้และไม่เกินจำนวนตามสัญญา จึงไม่มีการแข่งขันกับบริษัทอื่นๆ
สำหรับแนวโน้มอุตสาหกรรมในปัจจุบัน ตามแผนพัฒนากำลังการผลิตไฟฟ้าของประเทศไทย
(Thailand Power Development Plan “PDP2015”)
ได้เน้นการเสริมความมั่นคงของระบบไฟฟ้า
ซึ่งการเพิ่มสัดส่วนการผลิตไฟฟ้าจากพลังงานหมุนเวียนก็เป็นหนึ่งในแผนดังกล่าว
โดยตามแผนพัฒนาพลังงานทดแทนและพลังงานทางเลือก (Alternative Energy Development
Plan “AEDP”) กำหนดให้เป้าหมายในปี 2579
มีกำลังการผลิตติดตั้งของการผลิตไฟฟ้าจากพลังงานทดแทนและและพลังงานทางเลือกเท่ากับ
19,634 กิโลวัตต์ โดยมีสัดส่วนจากพลังงานแสงอาทิตย์มากที่สุดคือ 6,000 เมกะวัตต์
ซึ่งปัจจุบันมีโรงไฟฟ้าพลังงานแสงอาทิตย์เปิดดำเนินการเชิงพาณิชย์ไปแล้วทั้งสิ้น 4,129 เมกะวัตต์

ดังนั้น ตลาดโดยรวมของพลังงานทดแทนไม่ว่าจะเป็นพลังงานแสงอาทิตย์
และพลังงานสะอาดในรูปแบบอื่นๆ ก็ยังมีศักยภาพในการเจริญเติบโต
และได้รับการสนับสนุนจากภาครัฐอย่างต่อเนื่อง
และเป็นทางเลือกในการเพิ่มสัดส่วนของพลังงานทดแทนและเป็นการกระจายความเสี่ยงจากภาครัฐในการพึ่งพาพลังงานในรูปแบบใดรูปแบบหนึ่งมากเกินไป

2.3 การจัดหาวัตถุดิบและผลิตภัณฑ์

2.3.1 การจัดหาพื้นที่และทำเลที่ตั้งโรงไฟฟ้า IGC
จะเลือกทำเลที่ตั้งของโครงการบริเวณจังหวัดสระบุรีเป็นพื้นที่ที่มีความเข้มของแสงอยู่ในระดับสูงสุดแห่งหนึ่งของประเทศ
พื้นที่ติดถนนใหญ่ใกล้กับจุดเชื่อมต่อระบบไฟฟ้าของกฟภ.
อยู่ในที่สูงไม่มีประวัติน้ำท่วมและมีระบบป้องกันภัยธรรมชาติที่ได้มาตรฐาน
ซึ่งจะมีผลต่อผลตอบแทนของการลงทุนและระยะเวลาคืนทุนของโครงการ

2.3.2 การจัดหาอุปกรณ์ต่างๆ ในการก่อสร้างโรงไฟฟ้าพลังงานแสงอาทิตย์
มีส่วนประกอบหลักของโรงไฟฟ้าพลังงานแสงอาทิตย์ คือ
แผงโซลาร์เซลล์และเครื่องแปลงกระแสไฟฟ้า
โดยผู้จัดจำหน่ายอุปกรณ์ได้ให้การรับประกันสินค้าตลอดอายุการใช้งาน 25 ปี และ 10 ปี ตามลำดับ
รวมไปถึงยังมีการรับประกันด้านประสิทธิภาพการทำงานของแผงโซลาร์เซลล์ในช่วง 10 ปีแรก
โดยทางผู้จำหน่ายอุปกรณ์รับประกันประสิทธิภาพของแผงโซลาร์เซลล์โดยรวมที่ร้อยละ 90
และสำหรับช่วงหลังจากนั้นจนถึงปีที่ 25 อยู่ที่ร้อยละ 80

2.4 งานที่ยังไม่ได้ส่งมอบ

  - ไม่มี –

2.5 อื่นๆ

นอกจากนี้ IGC ยังได้รับสิทธิพิเศษทางภาษีภายใต้พระราชบัญญัติส่งเสริมการลงทุน พ.ศ.2520
โดยการอนุมัติของคณะกรรมการส่งเสริมการลงทุนสำหรับโรงไฟฟ้าทั้ง 3 แห่ง
โดยมีสิทธิประโยชน์ที่สำคัญคือ

1)
ได้รับยกเว้นภาษีเงินได้นิติบุคคลสำหรับกำไรที่ได้รับการส่งเสริมการลงทุนเป็นระยะเวลาแปดปีนับตั้งแต่วันเริ่มมีรายได้จากการประกอบกิจการ

2)
ได้รับลดหย่อนภาษีเงินได้นิติบุคคลสำหรับกำไรที่ได้รับการส่งเสริมการลงทุนข้างต้นในอัตราร้อยละห้าสิบของอัตราปกติเป็นระยะเวลา
ห้าปีนับตั้งแต่วันที่พ้นกำหนดระยะเวลาตามข้อ (1)

3.  ปัจจัยความเสี่ยง

การบริหารความเสี่ยงเป็นกระบวนการที่ส่งเสริมให้บริษัทสามารถบรรลุวัตถุประสงค์และเป้าหมายนำไปสู่การสร้างคุณค่าสูงสุดให้กับผู้มีส่วนได้เสียของบริษัท
ทั้งยังช่วยให้บริษัทเติบโตอย่างมั่นคงและยั่งยืน
บริษัทจึงได้พัฒนาระบบการบริหารความเสี่ยงโดยนำกรอบข้อกำหนดของระบบการบริหารความเสี่ยง
ISO 31000 และ COSO ERM มาประยุกต์ใช้ในบริษัท

3.1 กรอบการบริหารความเสี่ยง

เพื่อให้บริษัทสามารถตอบสนองต่อสภาพแวดล้อมที่เปลี่ยนแปลงอย่างรวดเร็วได้ทันเวลา
สามารถแก้ไขสถานการณ์ก่อนปัญหาจะลุกลาม
รวมไปถึงการใช้ประโยชน์จากความเสี่ยงในการแสวงหาโอกาสทางธุรกิจใหม่ๆ
รวมถึงเพื่อให้การบริหารความเสี่ยงของบริษัทและบริษัทย่อยเป็นไปในทิศทางเดียวกัน
บริษัทจึงกำหนดกรอบการบริหารความเสี่ยงโดยเริ่มจากการกำหนดความเสี่ยง ประเมินความเสี่ยง
จัดทำตัวชี้วัด ระบบการติดตาม และการรายงานผล
มุ่งเน้นให้กระบวนการบริหารความเสี่ยงสนับสนุนให้บริษัทบรรลุเป้าหมายในกลยุทธ์และแผนงานต่างๆ
ได้เป็นอย่างดี

3.2 โครงสร้างการบริหารความเสี่ยง

การบริหารความเสี่ยงของบริษัท
มีการดำเนินการกำกับดูแลการบริหารความเสี่ยงโดยคณะกรรมการบริษัทผ่านคณะกรรมการตรวจสอบ
มีกรรมการผู้จัดการเป็นประธานคณะกรรมการบริหารความเสี่ยง เพื่อดูแล ให้การสนับสนุน
ติดตามการบริหารให้เกิดประสิทธิภาพและประสิทธิผลสูงสุด และรายงานต่อประธานกรรมการบริหาร
บริษัทจึงจัดทำผังการบริหารความเสี่ยงระดับบริษัทและระดับหน่วยงานตามแผนภาพ

แผนภาพโครงสร้างการบริหารความเสี่ยง

บทบาท หน้าที่ และความรับผิดชอบของผู้รับผิดชอบการบริหารความเสี่ยง

คณะกรรมการบริษัท และคณะกรรมการตรวจสอบ
มีหน้าที่ส่งเสริมให้เกิดวัฒนธรรมการบริหารความเสี่ยงภายในบริษัท กำหนดนโยบาย
อนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้ (Risk appetite & risk
tolerance) กำหนดทิศทาง แนวทาง การบริหารความเสี่ยง
ให้คำแนะนำและดำเนินการเพื่อให้มั่นใจว่าผู้บริหารมีเครื่องมือและกระบวนการที่เหมาะสมในการจัดการความเสี่ยง
สอบทานการปฏิบัติตามกระบวนการบริหารความเสี่ยง
เพื่อให้มั่นใจว่ากระบวนการยังสามารถนำไปปฏิบัติได้อย่างเหมาะสม

คณะกรรมการบริหารความเสี่ยง มีหน้าที่กำหนด
สอบทานและนำเสนอนโยบายการบริหารความเสี่ยงในธุรกรรมของบริษัท อาทิ
ความเสี่ยงด้านกลยุทธ์ การเงิน การตลาด การขาย การปฏิบัติการ ระเบียบ กฎหมาย
การทุจริตคอร์รัปชั่น รวมถึงดำเนินการให้มีการประเมินความเสี่ยง แผนการบริหารความเสี่ยง
คู่มือการบริหารความเสี่ยง กำกับ ควบคุม ดูแลให้มีการปฏิบัติ ทบทวนแนวทางเครื่องมือต่างๆ
ในการบริหารความเสี่ยง ให้มีประสิทธิภาพเหมาะสมกับลักษณะ
ขนาดความเสี่ยงแต่ละด้านของธุรกรรมของบริษัท ทบทวนการกำหนดระดับความเสี่ยงที่ยอมรับได้
และมาตรการในการดำเนินการกรณีที่ระดับความเสี่ยงเกินที่กำหนด ติดตามประเมินผล
ดำเนินการแก้ไขปรับปรุงผลการดำเนินงานด้านความเสี่ยงต่างๆ ทั้งในภาวะปกติและภาวะวิกฤติ

คณะทำงานความเสี่ยงระดับหน่วยงาน มีหน้าที่ระบุ ประเมินความเสี่ยง
และจัดทำความเสี่ยงระดับกระบวนการ หรือกิจกรรมของหน่วยงาน
รวมทั้งจัดทำแผนบริหารความเสี่ยงและแผนควบคุมภายในที่มีนัยสำคัญตามแนวทางและนโยบายที่ผู้บริหารมอบหมาย
ดำเนินการตามแผนบริหารความเสี่ยง
รวมถึงการปรับปรุงหรือทบทวนแผนบริหารความเสี่ยงกรณีที่ปัจจัยความเสี่ยงเปลี่ยนแปลง ประเมิน
ติดตาม รายงานผลการดำเนินงานตามแผนบริหารความเสี่ยง
และการควบคุมภายในที่สำคัญตามกำหนดเวลา สนับสนุน
ส่งเสริมการดำเนินงานตามแผนบริหารความเสี่ยง และการควบคุมภายในของเจ้าหน้าที่ในหน่วยงาน
ให้มีประสิทธิภาพ

3.3 กระบวนการบริหารความเสี่ยง

บริษัทได้นำระบบการบริหารความเสี่ยง ISO 31000 และ COSO ERM
มาเป็นแนวทางในการบริหารจัดการความเสี่ยงของบริษัทและบริษัทย่อย

3.4 การกำหนดประเภทความเสี่ยง

บริษัทได้กำหนดและระบุความเสี่ยงโดยจำแนกประเภทและที่มาของความเสี่ยง ออกเป็น 6 ด้าน
ได้แก่ ด้านกลยุทธ์ (Strategic Risk) ด้านการเงิน (Financial Risk) ด้านการดำเนินงาน
(Operational Risk) ด้านกฎระเบียบ (Compliance Risk)
ด้านความปลอดภัยจากอันตรายต่อชีวิต และทรัพย์สิน (Hazardous Risk) ด้านการทุจริต (Fraud
and Corruption Risk)

3.5 ความเสี่ยงหลักและมาตรการป้องกันและจัดการแก้ไขความเสี่ยงเพื่อพัฒนาสู่ความยั่งยืน

บริษัทประเมินความเสี่ยงโดยพิจารณาตามกรอบการบริหารความเสี่ยงและแนวโน้มจากปัจจัยภายนอกรวมถึงปัจจัยภายใน
และได้นำกลยุทธ์การจัดการความเสี่ยง 4 Ts ประกอบด้วย การยอมรับความเสี่ยง (Take)
การลด/การควบคุมความเสี่ยง (Treat) การหลีกเลี่ยงความเสี่ยง (Terminate)
และการถ่ายโอนความเสี่ยง (Transfer) มาจัดการแก้ไขความเสี่ยงเพื่อพัฒนาสู่ความยั่งยืน

3.6 ความเสี่ยงจากการประกอบธุรกิจ

ธุรกิจกลุ่มผลิตภัณฑ์เพื่อสิ่งแวดล้อมและกลุ่มผลิตภัณฑ์วัสดุก่อสร้างและอุตสาหกรรม

-   ความเสี่ยงจากการพึ่งพิงการเติบโตของภาคอุตสาหกรรมด้านอสังหาริมทรัพย์และอุตสาหกรรมก่อสร้าง

เนื่องจากกลุ่มผลิตภัณฑ์หลักของบริษัทประกอบด้วย ผลิตภัณฑ์เพื่อสิ่งแวดล้อม
ผลิตภัณฑ์วัสดุก่อสร้างและอุตสาหกรรม
ซึ่งเป็นผลิตภัณฑ์ที่มีอัตราการเติบโตไปในทิศทางเดียวกับการเติบโตของภาคอุตสาหกรรมด้านอสังหาริมทรัพย์และอุตสาหกรรมก่อสร้าง
ดังนั้นปริมาณความต้องการและราคาของผลิตภัณฑ์ดังกล่าวจะขึ้นอยู่กับภาวะตลาดของภาคอุตสาหกรรมด้านอสังหาริมทรัพย์และอุตสาหกรรมก่อสร้างโดยรวม

มาตรการป้องกันและจัดการแก้ไข
บริษัทได้กำหนดกลยุทธ์ด้านการตลาดและการบริหารช่องทางการจำหน่าย
โดยการกระจายความเสี่ยง
ด้วยการขยายกลุ่มลูกค้าและช่องทางการจัดจำหน่ายให้หลากหลายมากขึ้น
จากเดิมที่พึ่งพาการเติบโตของลูกค้าจากโครงการก่อสร้างใหม่และโครงการภายในประเทศเป็นหลัก
ได้แก่ กลุ่มพัฒนาอสังหาริมทรัพย์ กลุ่มอุตสาหกรรมก่อสร้าง
กลุ่มสาธารณูปโภคพื้นฐานภาครัฐและกลุ่มโรงงานอุตสาหกรรม
ทั้งนี้บริษัทได้กระจายความเสี่ยงไปยังกลุ่มลูกค้าที่เป็นโครงการหรืออาคารที่ก่อสร้างมานานและต้องการปรับปรุง
หรือโครงการที่ต้องการปรับปรุงเพื่อลดต้นทุนในการดำเนินธุรกิจ เช่น
การนำเสนอระบบการบำบัดน้ำและนำกลับมาใช้ใหม่เพื่อปรับปรุงคุณภาพน้ำเสียที่บำบัดแล้วให้สามารถนำมาใช้งานใหม่ในบางกิจกรรม
เพื่อลดต้นทุนค่าน้ำประปา ตลอดจนสามารถรักษาสภาพแวดล้อมของระบบนิเวศน์
การนำเสนอการผลิตไฟฟ้าด้วยพลังงานแสงอาทิตย์ที่ติดตั้งบนหลังคา ที่พักอาศัย
หรือโรงงานอุตสาหกรรมเพื่อลดค่าไฟฟ้า เป็นต้น
ซึ่งในการนำเสนอผลิตภัณฑ์สำหรับโครงการเหล่านี้บริษัทได้แสดงได้ให้เห็นว่าสามารถคืนทุนได้ในระยะเวลาอันสั้น
และจะทำให้ลดค่าใช้จ่ายในระยะยาว
และบริษัทยังมีฐานลูกค้างานบริการที่สามารถสร้างรายได้สม่ำเสมอในแต่ละปี
ไม่ผันผวนไปตามสภาวะเศรษฐกิจของประเทศ

นอกจากนี้บริษัทยังมีรายได้จากการส่งออกสินค้าไปยังต่างประเทศ โดยส่งออกไปยังกลุ่มประเทศ
AEC และประเทศญี่ปุ่น ซึ่งมีการเติบโตเพิ่มขึ้นต่อเนื่องทุกปี
ทำให้สามารถลดการพึ่งพารายได้จากภายในประเทศซึ่งเป็นรายได้หลัก

-   ความเสี่ยงจากการวางตลาดสินค้าใหม่และวัสดุทดแทนจากคู่แข่ง

ผลิตภัณฑ์ของบริษัทจัดอยู่ในกลุ่มผลิตภัณฑ์วัสดุก่อสร้าง ซึ่งบริษัทมีผลิตภัณฑ์ที่หลากหลาย ได้แก่
ระบบสำรองน้ำ ระบบบำบัดน้ำเสีย วัสดุตกแต่งอาคาร หลังคา ผนัง ท่อและถังบรรจุสารเคมี
แผงโซล่าร์เซลล์ อินเวอร์เตอร์
ซึ่งเป็นผลิตภัณฑ์ที่อาศัยพื้นฐานหลักการออกแบบทางวิศวกรรมร่วมกับการออกแบบรูปลักษณ์ภายนอก
ซึ่งในตลาดผลิตภัณฑ์วัสดุก่อสร้างมีการทำวิจัยพัฒนาอย่างต่อเนื่องทุกปี
ดังนั้นจึงมีการวางตลาดผลิตภัณฑ์ใหม่ที่มีรูปลักษณ์ดึงดูดใจ น่าใช้งาน มีการเลือกใช้วัสดุใหม่ๆ
เพื่อให้มีคุณสมบัติที่ดีขึ้น อาทิ เพิ่มความแข็งแรงเพื่อให้รองรับแรงได้มากขึ้น
สินค้ามีอายุการใช้งานนานขึ้น น้ำหนักเบาขึ้นและมีรูปทรงที่เหมาะกับยุคสมัย
มีการพัฒนาให้สินค้าใช้งานได้ง่าย ค่าใช้จ่ายในการบำรุงรักษาต่ำ เป็นต้น
ทำให้บริษัทต้องมีการพัฒนาสินค้าให้มีความแตกต่างเพื่อตอบสนองความต้องการของลูกค้าแต่ละกลุ่มที่แตกต่างกัน

บริษัทมีมาตรการป้องกันและจัดการเพื่อลดความเสี่ยง
โดยจัดตั้งคณะทำงานพัฒนาและวางแผนด้านการตลาดของแต่ละผลิตภัณฑ์
เพื่อวางแผนทั้งระยะสั้นและระยะยาวในการพัฒนาและวางตลาดสินค้า
โดยการพิจารณาความเป็นไปได้ทางการตลาดและการขาย เทคโนโลยีการผลิตและการผลิต
วัสดุศาสตร์และผลตอบแทนทางธุรกิจ ทั้งนี้คณะทำงานประกอบด้วยหน่วยงานต่างๆ
ร่วมกันพิจารณาและให้ความเห็นในแง่มุมต่างๆ ทั้งจุดอ่อน จุดแข็ง โอกาส
อุปสรรคและความเสี่ยงที่อาจเกิดขึ้น โดยบริษัทมีการลงทุนในรายจ่ายในการวิจัยพัฒนา
อีกทั้งได้รับความร่วมมือจากผู้มีส่วนได้ส่วนเสียในการพัฒนาผลิตภัณฑ์ อาทิ
ได้รับการถ่ายทอดเทคโนโลยีทางด้านวัสดุศาสตร์และการผลิตจากพันธมิตรทางธุรกิจหรือซัพพลายเออร์
การร่วมออกแบบผลิตภัณฑ์กับลูกค้าเพื่อให้สามารถตอบสนองความต้องการของลูกค้าเฉพาะกลุ่ม เช่น
กลุ่มบริษัทพัฒนาอสังหาริมทรัพย์ในตลาดหลักทรัพย์ เป็นต้น
รวมถึงได้จัดตั้งคณะทำงานด้านนวัตกรรมเพื่อทำการศึกษาความเป็นไปได้
ในการหาเทคโนโลยีที่สามารถสนองตอบความต้องการของผู้บริโภค
โดยร่วมมือกับสำนักงานนวัตกรรมแห่งชาติและสถาบันการศึกษาระดับอุดมศึกษา
ที่มีความเชี่ยวชาญด้านเทคโนโลยีการผลิตและวัสดุศาสตร์มาเป็นที่ปรึกษา
ด้านนวัตกรรมและเทคโนโลยี
อีกทั้งยังมีการพัฒนาผลิตภัณฑ์ใหม่ที่หลากหลายตามความต้องการของลูกค้าสู่ตลาด
ปรับปรุงกระบวนการด้านการตลาด ระบบงานขาย ระบบงานบริการ
และระบบงานต่างๆภายในบริษัท เพื่อให้มีขั้นตอนรวดเร็ว แม่นยำและลดต้นทุน
เพื่อเพิ่มขีดความสามารถในการแข่งขัน

-   ความเสี่ยงจากความผันผวนของอัตราแลกเปลี่ยน

เนื่องจากบริษัทมีรายได้จากการส่งออกสินค้า
ขณะเดียวกันก็มีการสั่งซื้อวัตถุดิบบางส่วนจากต่างประเทศ อาจส่งผลกระทบต่อต้นทุนสินค้า

บริษัทมีมาตรการป้องกันและจัดการจากการที่บริษัทมีทั้งรายได้และค่าใช้จ่ายเป็นเงินสกุลต่างประเทศในสกุลเงินเดียวกันสามารถหักกลบกันได้
(Natural Hedge) เป็นการลดความเสี่ยงจากการผันผวนของอัตราแลกเปลี่ยน นอกจากนั้น
บริษัทยังพิจารณาชำระหนี้ก่อนครบกำหนดเมื่ออัตราแลกเปลี่ยนเป็นประโยชน์กับบริษัท
อีกทั้งบริษัทยังได้กำหนดนโยบายบริหารความเสี่ยงจากอัตราแลกเปลี่ยนด้วยการทำสัญญาซื้อขายอัตราแลกเปลี่ยนล่วงหน้า
(Forward Contract)
โดยบริษัทมีวงเงินสินเชื่อที่ได้รับการสนับสนุนสำหรับทำธุรกรรมซื้อขายอัตราแลกเปลี่ยนเงินตราต่างประเทศล่วงหน้าอย่างเพียงพอ

-   ความเสี่ยงด้านบุคลากร

ในระหว่างปี บริษัทมีอัตราการลาออกของพนักงานค่อนข้างสูง โดยเฉพาะในส่วนของพนักงานขาย 
ซึ่งอาจส่งผลกระทบต่อรายได้ของบริษัท

บริษัทได้เล็งเห็นถึงความสำคัญของบุคลากรที่จะเป็นส่วนสำคัญยิ่งในการสร้างความเติบโตอย่างยั่งยืนให้กับองค์กร
บริษัทจึงได้มีการดำเนินการเพื่อลดความเสี่ยงด้านบุคลากรในหลายๆ ด้าน เช่น
การลดอัตราการลาออกของพนักงานขาย ซึ่งบริษัทได้มีมาตรการต่างๆ
ในการแก้ไขปัญหาอย่างต่อเนื่อง เช่น การให้ความรู้กับพนักงานขายที่เริ่มงานใหม่อย่างเป็นระบบ
เพื่อสนับสนุนในเรื่องการปรับตัวและสร้างความมั่นใจในการขายผลิตภัณฑ์ของบริษัท
ซึ่งมีผลให้สามารถลดอัตราการลาออกของพนักงานได้อย่างมีนัยสำคัญ
นอกจากนี้บริษัทมีการบริหารจัดการความเสี่ยงในการสรรหาบุคลากรเพื่อรองรับกรณีที่พนักงานในตำแหน่งสำคัญจะครบเกษียณอายุงานทำงาน
โดยมีการสรรหาและพัฒนาบุคลากรที่มีความเหมาะสมซึ่งในปัจจุบันการดำเนินการเป็นไปตามแผนงานที่กำหนดไว้ 
รวมถึงมีการปรับเปลี่ยนข้อบังคับพนักงานเรื่องการเกษียณอายุจาก 55 ปีเป็น 60 ปี
เนื่องจากตระหนักว่าคนในวัยเกษียณในปัจจุบันยังมีศักยภาพและความสามารถที่จะปฏิบัติงานเพื่อสร้างคุณค่าให้แก่บริษัทและสังคม

ธุรกิจไฟฟ้าพลังงานสะอาด

-   ความเสี่ยงในด้านความสามารถในการผลิตไฟฟ้า

ปัจจุบันประสิทธิภาพในการดำเนินงานโดยรวมของทั้งระบบ อยู่ที่ประมาณร้อยละ 80 ทั้งนี้
หากเกิดความผิดพลาดหรืออุปกรณ์ในขั้นตอนใดขั้นตอนหนึ่งของกระบวนการผลิตกระแสไฟฟ้าบกพร่อง
จะทำให้ประสิทธิภาพในการดำเนินงานโดยรวมลดต่ำลง
ซึ่งส่งผลต่อปริมาณกระแสไฟฟ้าที่ผลิตได้และทำให้รายได้ลดลง

บริษัทได้ให้ความสำคัญต่อประเด็นความเสี่ยงนี้
โดยนอกเหนือจากการแผนการบำรุงรักษาตามปกติแล้ว ในปี 2560
ได้กำหนดมาตรการในการตรวจวัดประสิทธิภาพการผลิตไฟฟ้าของทั้งโรงไฟฟ้า
โดยถ้าหากพบว่ามีขั้นตอนใดในการผลิตที่ส่งผลให้ประสิทธิภาพการผลิตลดลงต่ำกว่ามาตรฐานที่กำหนดไว้
จะทำการเปลี่ยนอุปกรณ์ดังกล่าวทันที เพื่อคงประสิทธิภาพการผลิตไฟฟ้าให้ได้ตามมาตรฐานโดยรวม
รวมถึงมีการพัฒนาระบบซอฟท์แวร์ที่สามารถช่วยวิเคราะห์ประสิทธิภาพการผลิต
และรายงานผลได้อย่างทันท่วงทีในกรณีที่อุปกรณ์การผลิตเกิดปัญหา

-   ความเสี่ยงกรณีคู่สัญญายกเลิกการรับซื้อไฟฟ้า

โดยในปัจจุบันบริษัทย่อยได้เปิดดำเนินการเชิงพาณิชย์ (“COD”)
สำหรับโรงไฟฟ้าพลังงานแสงอาทิตย์ 3 แห่งดังนี้

โรงไฟฟ้าแห่งที่ 1 ตั้งอยู่ที่ตำบลท่ามะปราง เปิดดำเนินการเชิงพาณิชย์เมื่อวันที่ 27 ธันวาคม 2553

โรงไฟฟ้าแห่งที่ 2 ตั้งอยู่ที่ตำบลชำผักแพว เปิดดำเนินการเชิงพาณิชย์เมื่อวันที่ 26 เมษายน 2556

โรงไฟฟ้าแห่งที่ 3 ตั้งอยู่ที่ตำบลห้วยแห้ง เปิดดำเนินการเชิงพาณิชย์เมื่อวันที่ 26 เมษายน 2556

โดยมีการไฟฟ้าส่วนภูมิภาค (กฟภ.) เป็นคู่สัญญาในการรับซื้อไฟฟ้า
โดยบริษัทย่อยอาจมีความเสี่ยงในการจำหน่ายไฟฟ้าให้แก่ กฟภ.
ในกรณีที่สัญญาซื้อขายไฟฟ้าถูกยกเลิก
อย่างไรก็ตามบริษัทได้ให้ความใส่ใจและปฏิบัติตามข้อกำหนดของการไฟฟ้าส่วนภูมิภาคโดยเคร่งครัดในทุกข้อ
เพื่อป้องกันความเสี่ยงจากการถูกยกเลิกสัญญาดังกล่าว

-   ความเสี่ยงด้านภัยธรรมชาติที่อาจจะกระทบต่อผลตอบแทนของธุรกิจ

การประกอบธุรกิจไฟฟ้าพลังงานแสงอาทิตย์นั้นต้องพึ่งพิงคุณภาพและความเข้มของแสงเป็นหลัก
ดังนั้นบริษัทย่อยอาจจะเผชิญกับความเสี่ยงด้านภัยธรรมชาติที่อาจจะกระทบต่อผลตอบแทนของธุรกิจได้
เนื่องด้วยเหตุการณ์ภัยธรรมชาติไม่สามารถคาดการณ์ได้
อย่างไรก็ตามทางบริษัทย่อยได้วางแผนสำหรับป้องกันปัญหานี้
โดยการเลือกพื้นที่ที่ไม่มีปัญหาด้านอุทกภัย โดยบริษัทย่อยได้วิเคราะห์ตามหลักภูมิศาสตร์แล้ว
เป็นพื้นที่ที่มีโอกาสเสี่ยงน้อยที่สุด
นอกจากนั้นการผลิตไฟฟ้าของโรงไฟฟ้าแต่ละแห่งจะแยกกันผลิตและแยกจุดจำหน่ายไฟฟ้า
ดังนั้นในกรณีที่โรงไฟฟ้าแห่งใดแห่งหนึ่งได้รับความเสียหายจากเหตุการณ์ไม่คาดคิดจะไม่ส่งผลกระทบต่อโรงไฟฟ้าแห่งอื่น
รวมทั้งมีการจัดหาอุปกรณ์ป้องกันภัยน้ำท่วมและปรับปรุงระบบการป้องกันภัย อาทิเช่น
การติดตั้งเครื่องสูบน้ำ ประตูระบายน้ำ และเสริมคันดินในโครงการทั้ง 3 แห่ง
นอกจากนี้บริษัทย่อยได้จัดทำแผนงานรองรับเหตุการณ์ภัยธรรมชาติพร้อมทั้งทำประกันภัยทางธุรกิจเพื่อคุ้มครองให้สามารถดำเนินธุรกิจได้อย่างต่อเนื่อง
กรณีมีความเสียหายเกิดขึ้น

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

1) บริษัทและบริษัทย่อย มีทรัพย์สินถาวรหลักที่ใช้ในการประกอบธุรกิจ โดยมีรายละเอียดดังนี้

ที่ดิน อาคารสิ่งปลูกสร้าง งานระหว่างก่อสร้าง

+----------+------------+------+----------+---------------+---------+
| ที่ตั้ง      | ลักษณะและ   | ลักษณ | ภาระผูกพัน | มูลค่าสุทธิ       | วัต      |
|          |            | ะกรร |          |               | ถุประสงค์ |
|          | ขน         | มสิทธิ์ | ค้ำป      | หล            | ในก     |
|          | าดพื้นที่ใช้สอย |      | ระกันเงินกู้ | ังหักค่าเสื่อมราคา | ารถือครอ |
|          |            |      |          |               | งทรัพย์สิน |
|          |            |      |          | (ล้านบาท)      |         |
|          |            |      |          |               |         |
|          |            |      |          | ปี 2560        |         |
+==========+============+======+==========+===============+=========+
| 1.       |            |      |          |               |         |
| ที่ด       |            |      |          |               |         |
| ินและส่วนป |            |      |          |               |         |
| รับปรุงที่ดิน |            |      |          |               |         |
+----------+------------+------+----------+---------------+---------+
| - ที่ดิน    | 46- 0-18   | บ    | ค้ำประก   | 92.20         | สำ      |
| ตั้งอยู่ที่เขต | ไร่         | ริษัทเ | ันวงเงินสิน |               | หรับเป็นส |
| อุตสาหกรร |            | ป็นเจ | เชื่อที่ได้รับ |               | ถานที่ประ |
| มกบินทร์บุรี | น.ส.3ก     | ้าของ | จากสถาบัน |               | กอบธุรกิจ |
| ซอย 6    | เลขที่ 1535, |      | การเงิน¹⁾ |               |         |
|          | 1536,      |      |          |               |         |
| ถนนก     | 1537,      |      |          |               |         |
| บินทร์บุรี-น | 1538,      |      |          |               |         |
| ครราชสีมา | 1539, 1650 |      |          |               |         |
| (ทล.304) | และ 1651   |      |          |               |         |
| กม.ที่ 12  |            |      |          |               |         |
|          |            |      |          |               |         |
| ต        |            |      |          |               |         |
| ำบลหนองกี่ |            |      |          |               |         |
| อำเภ     |            |      |          |               |         |
| อกบินทร์บุรี |            |      |          |               |         |
| จังหว     |            |      |          |               |         |
| ัดปราจีนบุรี |            |      |          |               |         |
+----------+------------+------+----------+---------------+---------+
| - ที่ดิน    | 76-1-40 ไร่ | IGC  | ค้ำประก   | 140.83        | สำ      |
| ตั้งอยู่ที่    | เลขที่โฉนด   | เ    | ันวงเงินสิน |               | หรับเป็นส |
| ต.       | 4          | ป็นเจ | เชื่อที่ได้รับ |               | ถานที่ประ |
| ท่ามะปราง | 7473-47478 | ้าของ | จากสถาบัน |               | กอบธุรกิจ |
| อ.แก่งคอย |            |      | การเงิน¹⁾ |               |         |
| จ.สระบุรี  | 65-2-82 ไร่ |      |          |               |         |
|          | เลขที่โฉนด   |      |          |               |         |
| -   ที่ดิน  | 32131,     |      |          |               |         |
|          | 31537,     |      |          |               |         |
|    ตั้งอยู่ที่ | 31         |      |          |               |         |
|     ต    | 539-31541, |      |          |               |         |
| .ชำผักแพว | 3          |      |          |               |         |
|          | 1558-31559 |      |          |               |         |
| อ.แก่งคอย |            |      |          |               |         |
|          | 105-2-91   |      |          |               |         |
|  จ.สระบุรี | ไร่         |      |          |               |         |
|          | เลขที่โฉนด   |      |          |               |         |
| - ที่ดิน    | 2          |      |          |               |         |
| ตั้งอยู่ที่    | 9616-29617 |      |          |               |         |
| ต.ห้วยแห้ง |            |      |          |               |         |
| อ.แก่งคอย |            |      |          |               |         |
| จ.สระบุรี  |            |      |          |               |         |
+----------+------------+------+----------+---------------+---------+
| 2.       |            |      |          |               |         |
| อาคารแ   |            |      |          |               |         |
| ละส่วนปรับ |            |      |          |               |         |
| ปรุงอาคาร |            |      |          |               |         |
+----------+------------+------+----------+---------------+---------+
| - เลขที่   | 37,022.50  | บ    | ค้ำปร     | 38.55         | สำ      |
| 454 และ  | ต.ร.ม.     | ริษัทเ | ะกันวงเงิน |               | หรับเป็นส |
| 454/1-3  |            | ป็นเจ | สินเชื่อที่ได |               | ถานที่ประ |
| หมู่ 9     |            | ้าของ | ้รับจากสถา |               | กอบธุรกิจ |
| เขต      |            |      | บันการเงิน |               |         |
| อุตสาหกรร |            |      | ¹⁾       |               |         |
| มกบินทร์บุรี |            |      |          |               |         |
| ซอย 6    |            |      |          |               |         |
| ถนนก     |            |      |          |               |         |
| บินทร์บุรี-น |            |      |          |               |         |
| ครราชสีมา |            |      |          |               |         |
| (ทล.304) |            |      |          |               |         |
| กม.ที่ 12  |            |      |          |               |         |
| ต        |            |      |          |               |         |
| ำบลหนองกี่ |            |      |          |               |         |
| อำเภ     |            |      |          |               |         |
| อกบินทร์บุรี |            |      |          |               |         |
| จังหว     |            |      |          |               |         |
| ัดปราจีนบุรี |            |      |          |               |         |
+----------+------------+------+----------+---------------+---------+
| - เลขที่   | 76-1-40 ไร่ | IGC  | ค้ำปร     | 4.63          | สำ      |
| 133/1 หมู่ |            | เ    | ะกันวงเงิน |               | หรับเป็นส |
| 4        |            | ป็นเจ | สินเชื่อที่ได |               | ถานที่ประ |
| ต.       |            | ้าของ | ้รับจากสถา |               | กอบธุรกิจ |
| ท่ามะปราง |            |      | บันการเงิน |               |         |
| อ.แก่งคอย |            |      |          |               |         |
| จ.สระบุรี  |            |      |          |               |         |
+----------+------------+------+----------+---------------+---------+
| 3.       | -          | IGC  | ค้ำปร     | 1,022.36      | เพื่อประ  |
| อุปกรณ์สำ  |            | เ    | ะกันวงเงิน |               | กอบธุรกิจ |
| หรับระบบผ |            | ป็นเจ | สินเชื่อที่ได |               |         |
| ลิตกระแสไ |            | ้าของ | ้รับจากสถา |               |         |
| ฟฟ้าโรงไฟ |            |      | บันการเงิน |               |         |
| ฟ้าแห่งที่1- |            |      |          |               |         |
| 3        |            |      |          |               |         |
+----------+------------+------+----------+---------------+---------+
| 4.       | -          | บ    | - ไม่มี -  | 35.71         | เพื่อประ  |
| เครื่องจักร |            | ริษัทเ |          |               | กอบธุรกิจ |
|          |            | ป็นเจ |          |               |         |
| -        |            | ้าของ |          |               |         |
| ผ        |            |      |          |               |         |
| ลิตภัณฑ์เพื่อ |            |      |          |               |         |
| สิ่งแวดล้อม |            |      |          |               |         |
|          |            |      |          |               |         |
| -        |            |      |          |               |         |
| ผลิต      |            |      |          |               |         |
| ภัณฑ์วัสดุก่อ |            |      |          |               |         |
| สร้างและอ |            |      |          |               |         |
| ุตสาหกรรม |            |      |          |               |         |
+----------+------------+------+----------+---------------+---------+
| 5.อุปก    | -          | บร   | - ไม่มี -  | 7.62          | เพื่อประ  |
| รณ์โรงงาน |            | ิษัทแล |          |               | กอบธุรกิจ |
|          |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 6.       | -          | บ    | - ไม่มี -  | 3.56          | เพื่อประ  |
| เครื่องตก  |            | ริษัท, |          |               | กอบธุรกิจ |
| แต่งติดตั้งแ |            | PHA  |          |               |         |
| ละเครื่องใ |            | แล   |          |               |         |
| ช้สำนักงาน |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 7.       | -          | บริษัท | - ไม่มี -  | 1.62          | เพื่อประ  |
| ยานพาหนะ |            | แล   |          |               | กอบธุรกิจ |
|          |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 8.       |   -        | บร   |   - ไม่มี  |   5.44        |         |
| งานระหว  |            | ิษัทแล |   -      |               |  เพื่อประ |
| ่างก่อสร้าง |            | ะIGC |          |               | กอบธุรกิจ |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
|   รวม    |            |      |          |   1,352.52    |         |
+----------+------------+------+----------+---------------+---------+

¹⁾ บริษัท ได้จำนองที่ดิน อาคาร และสิ่งปลูกสร้าง มูลค่าสุทธิตามบัญชี ณ วันที่ 31 ธันวาคม 2560
จำนวน 1,277 ล้านบาท ไว้เป็นหลักทรัพย์ค้ำประกันวงเงินสินเชื่อกับสถาบันการเงิน

2) บริษัทมีทรัพย์สินประเภทที่ดิน อาคารและโรงงานที่ไม่ได้ใช้ในการประกอบธุรกิจ
มีรายละเอียดดังนี้

+-------------------+-----------+-------+-------------+-----+--------+
| ที่ตั้ง               | ลักษณะและ  | ลัก    | ภาระผูกพัน    | ม   |        |
|                   |           | ษณะกร |             | ูลค่า |        |
|                   | ขนาดพื้นที่   | รมสิทธิ์ | ค้ำประกันเงินกู้ | สุทธิ |        |
|                   |           |       |             |     |        |
|                   |           |       |             | หลัง |        |
|                   |           |       |             | หักค |        |
|                   |           |       |             | ่าเส |        |
|                   |           |       |             | ื่อมร |        |
|                   |           |       |             | าคา |        |
|                   |           |       |             |     |        |
|                   |           |       |             | (ล  |        |
|                   |           |       |             | ้านบ |        |
|                   |           |       |             | าท) |        |
|                   |           |       |             |     |        |
|                   |           |       |             | ปี   |        |
|                   |           |       |             | 2   |        |
|                   |           |       |             | 560 |        |
+===================+===========+=======+=============+=====+========+
| 1. ท              |           |       |             |     |        |
| ี่ดินและส่วนปรับปรุงที่ดิน |           |       |             |     |        |
+-------------------+-----------+-------+-------------+-----+--------+
| - เลขที่ 69, 69/1-3 | 41– 0–85  | เ     | ค้ำป         | 11  |        |
| หมู่ 10 ถนนฉลองกรุง  | ไร่        | จ้าของ | ระกันวงเงินสิน | .42 |        |
|                   |           |       | เชื่อที่ได้รับจาก |     |        |
| แขวงลำผักชี         | โฉนดเลขที่  |       | สถาบันการเงิน |     |        |
| เขตหนองจอก        | 5327-329, |       | ¹⁾          |     |        |
| จังหวัดกรุงเทพมหานคร |           |       |             |     |        |
|                   | 17        |       |             |     |        |
|                   | 285-17290 |       |             |     |        |
+-------------------+-----------+-------+-------------+-----+--------+
| - ที่ดิน ตำบลทุ่งโพธิ์   | 80–3–55   | เ     | - ไม่มี -     | 1   |        |
| อำเภอนาดี          | ไร่        | จ้าของ |             | .72 |        |
| จังหวัดปราจีนบุรี      |           |       |             |     |        |
|                   | โฉนดเลขที่  |       |             |     |        |
|                   | 6060,     |       |             |     |        |
|                   | 6         |       |             |     |        |
|                   | 187-6191, |       |             |     |        |
|                   | 6193,     |       |             |     |        |
|                   | 6213      |       |             |     |        |
+-------------------+-----------+-------+-------------+-----+--------+
| -เลขที่ 28/3/1      | 75 – 3 –  | IGC   |             | 86  |        |
| (ไม่ติดเลขที่)        | 85 ไร่     | เป็นเ  |             | .15 |        |
|                   |           | จ้าของ |             |     |        |
| ถ                 | โฉนด      |       |             |     |        |
| นนหนามแดง-คลองประ | 27        |       |             |     |        |
| เวศบุรีรมย์(ฉช.3014) | 026,51575 |       |             |     |        |
| แยกจากถนนสุวินทวงศ์  |           |       |             |     |        |
|                   | และ 51576 |       |             |     |        |
| (ทล.304)          |           |       |             |     |        |
| ตำบลคลองอุดมชลจร   |           |       |             |     |        |
|                   |           |       |             |     |        |
| อ                 |           |       |             |     |        |
| ำเภอเมืองฉะเชิงเทรา |           |       |             |     |        |
|                   |           |       |             |     |        |
| จังหวัดฉะเชิงเทรา    |           |       |             |     |        |
+-------------------+-----------+-------+-------------+-----+--------+
| 2. อาคาร          |           |       |             |     |        |
| และส่วนปรับปรุงอาคาร |           |       |             |     |        |
+-------------------+-----------+-------+-------------+-----+--------+
| - เลขที่ 69,69/1-3  | พื้นที่       | เ     | ค้ำป         | 1   |        |
| หมู่ 10 ถนนฉลองกรุง  | 13,505    | จ้าของ | ระกันวงเงินสิน | .56 |        |
|                   | ต.ร.ม.    |       | เชื่อที่ได้รับจาก |     |        |
| แขวง              |           |       | สถาบันการเงิน |     |        |
| ลำผักชี เขตหนองจอก  |           |       | ¹⁾          |     |        |
| จังหวัดกรุงเทพมหานคร |           |       |             |     |        |
+-------------------+-----------+-------+-------------+-----+--------+
| -เลขที่ 28/3/1      | พื้นที่       | IGC   |             | 19  |        |
| (ไม่ติดเลขที่)        | 5,592.50  | เป็นเ  |             | .40 |        |
|                   | ต.ร.ม.    | จ้าของ |             |     |        |
| ถ                 |           |       |             |     |        |
| นนหนามแดง-คลองประ |           |       |             |     |        |
| เวศบุรีรมย์(ฉช.3014) |           |       |             |     |        |
| แยกจากถนนสุวินทวงศ์  |           |       |             |     |        |
|                   |           |       |             |     |        |
| (ทล.304)          |           |       |             |     |        |
| ตำบลคลองอุดมชลจร   |           |       |             |     |        |
|                   |           |       |             |     |        |
| อ                 |           |       |             |     |        |
| ำเภอเมืองฉะเชิงเทรา |           |       |             |     |        |
|                   |           |       |             |     |        |
| จังหวัดฉะเชิงเทรา    |           |       |             |     |        |
+-------------------+-----------+-------+-------------+-----+--------+
| 3. เครื่องจักร       |           | เ     | - ไม่มี -     | -   |        |
|                   |           | จ้าของ |             |     |        |
+-------------------+-----------+-------+-------------+-----+--------+
| 4. อุปกรณ์โรงงาน    |           | เ     | - ไม่มี -     | -   |        |
|                   |           | จ้าของ |             |     |        |
+-------------------+-----------+-------+-------------+-----+--------+
| รวม               |           |       |             | 120 |        |
|                   |           |       |             | .25 |        |
+-------------------+-----------+-------+-------------+-----+--------+

¹⁾ บริษัท ได้จำนองที่ดิน อาคาร และสิ่งปลูกสร้าง มูลค่าสุทธิตามบัญชี ณ วันที่ 31 ธันวาคม 2560
จำนวน 13 ล้านบาท ไว้เป็นหลักทรัพย์ค้ำประกันวงเงินสินเชื่อกับสถาบันการเงิน

3) สัญญาเช่า

-   สัญญาเช่าอาคารสำนักงานและที่ดิน “บริษัท”

+----+-------+--------+---------------+-----+------+-----+----------+
| ลำ | ที่ดิน / | คู่สัญญา  | สัญญา          | ระ  |      |     | พื้นที่      |
| ดับ | อา    |        |               | ยะเ |      |     |          |
|    | คารสำ |        |               | วลา |      |     |          |
|    | นักงาน |        |               | การ |      |     |          |
|    |       |        |               | เช่า |      |     |          |
+====+=======+========+===============+=====+======+=====+==========+
|    |       |        |               | จ   | ว    | ว   |          |
|    |       |        |               | ำนว | ันเริ่ม | ันสิ้น |          |
|    |       |        |               | นปีท | สัญญา | สุดส |          |
|    |       |        |               | ี่เช่า |      | ัญญา |          |
+----+-------+--------+---------------+-----+------+-----+----------+
| 1  | อาคาร | บริษัท   | สัญญาเช่าพื้นที่อา  | 3 ปี | 1    | 30  | ชั้น1 :    |
|    | พรีเมีย | พร     | คารพรีเมียร์เพลซ |     | ต    | กันย | 9.60     |
|    | ร์เพลซ | ีเมียร์เท | ชั้น 1 และชั้น 2  |     | ุลาคม | ายน | ตร.ม.    |
|    |       | คโนโลยี |               |     | 2558 | 2   |          |
|    |       | จำกัด   |               |     |      | 561 | ชั้น2 :    |
|    |       | (      |               |     |      |     | 805.00   |
|    |       | มหาชน) |               |     |      |     | ตร.ม.    |
|    |       |        |               |     |      |     |          |
|    |       |        |               |     |      |     | ชั้น3 :    |
|    |       |        |               |     |      |     | 701.00   |
|    |       |        |               |     |      |     | ตร.ม.    |
|    |       |        |               |     |      |     |          |
|    |       |        |               |     |      |     | รวม      |
|    |       |        |               |     |      |     | 1,515.60 |
|    |       |        |               |     |      |     | ตร.ม.    |
+----+-------+--------+---------------+-----+------+-----+----------+
| 2  | อาคาร | บริษัท   | สัญญาบริก       | 3 ปี | 1    | 30  | ตามสัญญา  |
|    | พรีเมีย | พร     | ารสำหรับผู้เช่าอา |     | ต    | กันย | ลำดับที่ 1  |
|    | ร์เพลซ | ีเมียร์เท | คารพรีเมียร์เพลซ |     | ุลาคม | ายน |          |
|    |       | คโนโลยี | สำหร          |     | 2558 | 2   |          |
|    |       | จำกัด   | ับสัญญาเช่าลำดับที่ |     |      | 561 |          |
|    |       | (      | 1             |     |      |     |          |
|    |       | มหาชน) | ซ             |     |      |     |          |
|    |       |        | ึ่งเป็นสัญญาให้บริก |     |      |     |          |
|    |       |        | ารงานส่วนกลางข |     |      |     |          |
|    |       |        | องการเช่าอาคาร |     |      |     |          |
+----+-------+--------+---------------+-----+------+-----+----------+
| 3  | สำ    | นา     | สัญญาเช่าอาคาร  | 3 ปี | 1    | 31  | 2 งาน 47 |
|    | นักงาน | ยอภิชาติ | อ.เมือง        |     | มก   | ธันว | 9/10     |
|    | ศูน    | พ      |               |     | ราคม | าคม | ตร.ว.    |
|    | ย์ภูเก็ต | รหมเพ็ญ | จ.ภูเก็ต        |     | 2561 | 2   |          |
|    |       |        |               |     |      | 563 |          |
+----+-------+--------+---------------+-----+------+-----+----------+
| 4  | สำ    | น      | สัญญาเช่า       | 2 ปี | 1    | 31  | 257      |
|    | นักงาน | างพรรณี | พื้นที่อาคารพาณิชย์ |     | พฤศจ |     | ตร.ว.    |
|    | ศูนย์เช | พัวพ    | 3 ชั้นครึ่ง       |     | ิกายน | ตุล  |          |
|    | ียงใหม่ | รสวรรค์ | อ.เมือง        |     | 2560 | าคม |          |
|    |       |        | จ.เชียงใหม่     |     |      | 2   |          |
|    |       |        | รวมทั้งที่ดินว่างเป |     |      | 562 |          |
|    |       |        | ล่าด้านหลังอาคาร |     |      |     |          |
|    |       |        | 257 ตารางวา   |     |      |     |          |
+----+-------+--------+---------------+-----+------+-----+----------+
| 5  | สำ    | นาง    | สัญญาเช่าอาคาร  | 3 ปี | 1    | 31  | 267      |
|    | นักงาน | สาวมยุรี | อ.หาดใหญ่      |     | มก   | ธันว | ตร.ว.    |
|    | ศูนย์ห  | เจริญ   | จ.สงขลา       |     | ราคม | าคม |          |
|    | าดใหญ่ |        |               |     | 2561 | 2   |          |
|    |       |        |               |     |      | 563 |          |
+----+-------+--------+---------------+-----+------+-----+----------+
| 6  | สำ    | นา     | สัญญา          | 1 ปี | 1    | 30  | 75 ตร.ว. |
|    | นักงาน | ยอภิชาติ | เช่าที่ดินว่างเปล่า |     | ต    | กันย |          |
|    | ศูนย์ข  | ศรีสวัสดิ์ | อ.เมือง        |     | ุลาคม | ายน |          |
|    | อนแก่น |        | จ.ขอนแก่น      |     | 2560 | 2   |          |
|    |       |        |               |     |      | 561 |          |
+----+-------+--------+---------------+-----+------+-----+----------+
| 7  | สำ    | น      | สัญญาเช่า       | 1 ปี | 1    | 31  |          |
|    | นักงาน | างอิสรีย์ | พื้นที่อาคารพาณิชย์ |     | กัน   | สิงห |          |
|    | ศูนย์ข  |        |               |     | ยายน | าคม |          |
|    | อนแก่น | เค     | อ.เมือง        |     | 2560 |     |          |
|    |       | รือศิริกุล | จ.ขอนแก่น      |     |      | 2   |          |
|    |       |        |               |     |      | 561 |          |
+----+-------+--------+---------------+-----+------+-----+----------+

-   สัญญาเช่าอาคารสำนักงาน “บริษัท อินฟินิท กรีน จำกัด”

+----+-------+--------+----------------+-----+------+------+--------+
| ลำ | ที่ดิน / | คู่สัญญา  | สัญญา           | ระ  |      |      | พื้นที่    |
| ดับ | อา    |        |                | ยะเ |      |      |        |
|    | คารสำ |        |                | วลา |      |      |        |
|    | นักงาน |        |                | การ |      |      |        |
|    |       |        |                | เช่า |      |      |        |
+====+=======+========+================+=====+======+======+========+
|    |       |        |                | จ   | ว    | วัน   |        |
|    |       |        |                | ำนว | ันเริ่ม | สิ้นสุด |        |
|    |       |        |                | นปีท | สัญญา | สัญญา |        |
|    |       |        |                | ี่เช่า |      |      |        |
+----+-------+--------+----------------+-----+------+------+--------+
| 1  | อาคาร | บริษัท   | สัญญาเช่าพื้นที่อ    | 3   | 1    | 30   | 130.74 |
|    | พรีเมีย | พรีเมียร์ | าคารพรีเมียร์เพลซ |     | ต    |      | ตร.ม.  |
|    | ร์เพลซ | เท     | ชั้น 2A          |     | ุลาคม | กัน   |        |
|    |       | คโนโลยี |                |     | 2558 | ยายน |        |
|    |       | จำกัด   |                |     |      | 2561 |        |
|    |       | (      |                |     |      |      |        |
|    |       | มหาชน) |                |     |      |      |        |
+----+-------+--------+----------------+-----+------+------+--------+

4) สินทรัพย์ไม่มีตัวตน

เครื่องหมายการค้า

บริษัทและบริษัทย่อย มีเครื่องหมายการค้าที่จดทะเบียนกับกรมทรัพย์สินทางปัญญา
กระทรวงพาณิชย์และปัจจุบันยังคงใช้อยู่ จำนวน 12 เครื่องหมาย
เป็นเครื่องหมายการค้าในประเทศ 7 เครื่องหมายและเครื่องหมายการค้าต่างประเทศ 5
เครื่องหมาย การจดทะเบียนเครื่องหมายการค้ามีอายุ 10 ปี
นับตั้งแต่วันที่จดทะเบียนและอาจต่ออายุสัญญาได้ทุกๆ 10 ปี ซึ่งที่ผ่านมา
บริษัทและบริษัทย่อยได้ต่ออายุมาโดยตลอด

4.2 นโยบายการลงทุน

นอกจากธุรกิจปัจจุบัน บริษัทยังไม่มีนโยบายจะลงทุนในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2560
บริษัทไม่มีข้อพิพาททางกฎหมายซึ่งบริษัทเป็นคู่ความหรือเป็นคู่กรณีที่อาจก่อให้เกิดผลเสียหายต่อบริษัทสูงกว่าร้อยละ
5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจของบริษัทอย่างมีนัยสำคัญ

6. ข้อมูลทั่วไปและข้อมูลสำคัญอื่น

1.  ข้อมูลทั่วไป

บริษัท : บริษัท พรีเมียร์ โพรดักส์ จำกัด (มหาชน) (บริษัท)

ลักษณะการประกอบธุรกิจ : บริษัทเป็นผู้ผลิตและจัดจำหน่ายผลิตภัณฑ์เพื่อสิ่งแวดล้อม
ที่เกี่ยวกับระบบบำบัดน้ำเสียและระบบสำรองน้ำ ผลิตภัณฑ์วัสดุก่อสร้างและอุตสาหกรรม

สถานที่ตั้งสำนักงานใหญ่ : เลขที่ 2 พรีเมียร์เพลซ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

ที่ตั้งโรงงาน : เลขที่ 454 หมู่ 9 ถนนกบินทร์บุรี-นครราชสีมา กม. 12 ตำบลหนองกี่
อำเภอกบินทร์บุรี จังหวัดปราจีนบุรี 25110

เลขทะเบียนบริษัท : 0107555000309

Home Page : www.premier-products.co.th

โทรศัพท์ : 0-2301-2100-1

โทรสาร : 0-2398-1301

ทุนจดทะเบียน : 300,000,000 บาท

จำนวนหุ้นสามัญที่ออก : 300,000,000 หุ้น

จำหน่ายแล้ว

งานเลขานุการบริษัท

โทรศัพท์ : 0-2301-1569

โทรสาร : 0-2748-2063

E-mail : Teerapol@pfc.premier.co.th

นักลงทุนสัมพันธ์

โทรศัพท์ : 0-2301-1550

โทรสาร : 0-2398-1188

E-mail : ircontact@pp.premier.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

บริษัท : บริษัท อินฟินิท กรีน จำกัด (IGC)

ลักษณะการประกอบธุรกิจ :
บริษัทเป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก
(Very Small Power Producer)

สถานที่ตั้งสำนักงานใหญ่ : เลขที่ 133/1 หมู่ที่ 4 ตำบลท่ามะปราง อำเภอแก่งคอย จังหวัดสระบุรี
18110

สำนักงานสาขา : เลขที่ 2 พรีเมียร์เพลซ ชั้นที่ 2 โซนเอ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

ที่ตั้งโรงงาน (1) : เลขที่ 133/1 หมู่ที่ 4 ตำบลท่ามะปราง อำเภอแก่งคอย จังหวัดสระบุรี
18110

ที่ตั้งโรงงาน (2) : เลขที่ 114 หมู่ที่ 1 ตำบลชำผักแพว อำเภอแก่งคอย จังหวัดสระบุรี 18110

ที่ตั้งโรงงาน (3) : เลขที่ 63 หมู่ที่ 3 ตำบลห้วยแห้ง อำเภอแก่งคอย จังหวัดสระบุรี 18110

เลขทะเบียนบริษัท : 0105551131521

Home Page : www.infinitegreen.co.th

โทรศัพท์ : 036-247-200 , 02-301-1586

โทรสาร : 036-247-203

ทุนจดทะเบียน : 600,000,000 บาท

จำนวนหุ้นสามัญที่ออก : 60,000,000 หุ้น

จำหน่ายแล้ว

จำนวนหุ้นที่บริษัทถืออยู่ : 45,358,983 หุ้น

บริษัท : บริษัท พีพี กรีน เอ็นเนอร์จี จำกัด (PPG)

ลักษณะการประกอบธุรกิจ : บริษัทเป็นผู้ผลิตไฟฟ้าจากพลังงานทดแทน

สถานที่ตั้งสำนักงานใหญ่ : เลขที่ 2 พรีเมียร์เพลซ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

เลขทะเบียนบริษัท : 0105556141117

Home Page : -

โทรศัพท์ : 0-2301-1586

โทรสาร : 0-2301-2491

ทุนจดทะเบียน : 5,000,000 บาท

จำนวนหุ้นสามัญที่ออก : 500,000 หุ้น

จำหน่ายแล้ว

จำนวนหุ้นที่บริษัทถืออยู่ : 399,998 หุ้น

6.2 บุคคลอ้างอิงอื่นๆ

  1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 93 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ 0-2009-9000

โทรสาร 0-2009-9991

SET Contact Center 0-2009-9999

Website : http://www.set.or.th/tsd

E-mail : SETContactCenter@set.or.th

2) ผู้แทนผู้ถือหุ้นกู้

-ไม่มี-

3) ผู้สอบบัญชีประจำปี 2560

  นางสาวศิราภรณ์ เอื้ออนันต์กุล ผู้สอบบัญชีเลขที่ 3844 หรือ

  นายณรงค์ พันตาวงษ์ ผู้สอบบัญชีเลขที่ 3315 หรือ

  นางสาวสุพรรณี ตริยานันทกุล ผู้สอบบัญชีเลขที่ 4498

  บริษัทสำนักงาน อีวาย จำกัด

  อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ เขตคลองเตย
  กรุงเทพฯ 10110

  โทรศัพท์ 0-2264-0777

  โทรสาร 0-2264-0789-90

  4) ที่ปรึกษาทางการเงิน

  -ไม่มี-

  5) ที่ปรึกษากฎหมาย

  -ไม่มี-

  6) ที่ปรึกษาหรือผู้จัดการภายใต้สัญญาการจัดการ

  สัญญาว่าจ้างบริหารและให้คำปรึกษาธุรกิจ

  บริษัท พรีเมียร์ ฟิชชั่น แคปปิตอล จำกัด

  เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

  แขวงหนองบอน เขตประเวศ กรุงเทพมหานคร 10250

  โทรศัพท์ 0-2301-1000

  โทรสาร 0-2398-1188